Етти мўъжиза: Ўзбекистоннинг қадрига етилмаган музейлари - 18.05.2021, Sputnik Ўзбекистон\nЎзбекистоннинг хорижий туристлар кўп борадиган, лекин маҳаллий аҳоли орасида оммавий бўлмаган етти музейи ҳақида. 18.05.2021, Sputnik Ўзбекистон\nМаълумки, пандемия туфайли бутун дунёда туризм соҳаси 70%га сусайиб кетган. Ўзбекистонда ҳам меҳмонхоналар, туристик компания ва музейлар фаолияти деярли тўхтаб қолган, деса ҳам бўлади. Бундай ҳолатда фақат ички туризм вазиятни қутқариши мумкин. Бугун, Халқаро музейлар куни муносабати билан биз ўзбекистонликлар диққатини хорижий туристлар орасида жуда оммавий бўлган (пандемиядан олдин), бироқ маҳаллий аҳоли кам қизиқадиган музейларга қаратишни маъқул кўрдик. Мақолани ёзишда туристик компаниялар ҳамда тажрибали гидлар маслаҳатларидан фойдаландик. Мўйноқ экология музейиУшбу музей дастлаб ўлкашунослик музейи сифатида 1984 йилда ташкил этилган. Ўша вақтларда Мўйноқ Орол денгизи қирғоғида жойлашган порт шаҳар бўлган. Аҳоли асосан балиқчилик билан шуғулланган. Мўйноқда кўплаб балиқчи кемалар, юқори сифатли балиқ консервалар ишлаб чиқарувчи корхоналар бўлган. Музей экспонатларида ана шу давр тўлиқ акс эттирилган. Шунингдек, ушбу музейда қорақалпоқ халқининг анаъанавий турмуш тарзи, амалий санъатига бағишланган бўлим ҳам бор. Музей экспонатларини 1960 йилларда Мўйноқда яшаб ижод қилган рассомлар Р.Т.Матевосяннинг Орол денгизига бағишланган картиналари тўлдириб туради. Ўз вақтида “Денгиз кетди”, “Қумдаги кемалар”, “Қумли причал”, “Абадий боғланган”, “Саёзликда”, “Умид” каби картиналари бутун дунё эътиборини Ород денгизи қуриши муаммосига қаратишга улкан ҳисса қўшган эди. Бугун эса улар денгизни умрида кўрмаган ёшларга ўтган давр мазараларини кўз олдига олиб келади. Ушбу экспонатлар бугун Мўйноқ экология музейида сақланмоқда. Мўйноқ шаҳри яқинида, “кемалар қабристони” ёнида алоҳида бинода жойлашган “Орол денгизи тарихи музейи” ҳам бор. Термиз Археология музейи Термиз – Ўрта Осиёнинг энг қадимий маданият марказларидан бири ҳисобланади. Бу ерда Юнон-Бақтрия аскарлари қалъа қурган, Кушон даврида гуллаб яшнаган шаҳар бўлган. Термизда Кушон даврига мансуб Айритом буддойилар ибодатхонаси қолдиқлари топилган. Термиз тарихи жуда қадим ўтмиш – эрамиздан олдинги 2-3 асрлар ва эрамизнинг бошидаги 1-2 асрларга мансуб бўлгани туфайли, тарихий ёдгорликларниг аксарияти – археологик топилмалар кўринишида топилган. Бугунги кунда ушбу музейда 27 000 дан ортиқ экспонатлар бор. Улар орасида антик ҳайкалтарошлик намуналари, қуроллар, идишлар, турли даврларга мансуб тангалар, буддойи ҳайкалчалар, тасвирлар бор. Уларнинг аксарияти ягона ва такрорланмасдир. Маълумот учун, Япониялик таниқли тарихчи олимлар ушбу музейда йиллаб тадқиқотлар олиб боришган муҳим кашфиётлар қилишган. Музейда экспонатлар эллинизм ва Бақтрия, тош ва бронза асри, Кушон маданияти даври, Ўрта асрлар даври, Тоҳаристон даври, Хонлар даври (Чингизий ва Темурийлар), Амалий санъат ва нумизматика бўлими каби йирик бўлимлардан иборат. Термиз Археология музейи – Марказий Осиёда муқобили йўқ музейдир. Файзулла Хўжаевнинг уй музейи – Бухоро Файзулла Хўжаев 19 аср охири 20 аср бошида Бухорода яшаган бадавлат савдогарлар оиласидан бўлган. У ўз вақтида имкони бўлган даражада чуқур таълим олган. Кейинчалик Ф.Хўжаев жадидчилар ҳаракатига қўшилган ва бухорода ёш бухорликлар ҳаракатини ташкил қилган ва Бухоро амирлигини тугатилишига ёрдам берган. 1924 йилда Бухоро Совет республикасига кейинчалик Ўзбекистон ССР халқ комиссариатининг биринчи котиби бўлган. 1937 йилда Акмал Икромов ва яна 25 нафар Совет Иттифоқининг етакчи раҳбарлари билан Москва вилоятидаги Коммунарка посёлкасида ватан хоинлигида айблаб, отиб ташланган. Кейинроқ уларга “Троцкистлар” деб ном берилган. 1965 йилда барча айбловлар олиб ташланиб Сталин даври қурбони деб тан олинган. Бухоронинг қадимий Ғозиён маҳалласида жойлашган Файзулла Хўжаевнинг уй музейи биринчи навбатда 19 аср охирига мансуб Бухоро архитектура намунаси сифатида қизиқ. Бадавлат савдогарнинг уйи катта шаҳар марказида анча йирик ҳудудни эгаллаган бўлиб, у ташқи (эркаклар ва меҳмонлар учун) ва ички (аёллар ва болалар учун) ҳовлилардан иборат. Файзулла Хўжаев уй музейининг ташқи деворлари, айвонлари такрорланмас миллий нақшлар, ёғоч ўймакорлик намуналари билан безатилган. Уйнинг ичида ўша замон мебеллари, идиш-товоқлари тўлиқ тикланган. Ҳовлида ошхона, меҳмонхона ва бошқа хоналар ҳам асл ҳолида кўрсатилган. Ушбу кўргазмага қараб 19 асрда Бухоронинг бадавлат оиласи турмуш тарзини ўрганиш мумкин. “Афросиёб” музейи – Самарқанднинг сиз билмаган тарихиБаъзан шаҳарда сақланиб қолган тарихий ёдгорликлар шунчалик улуғвор бўладики, уларнинг олдида археологик қазилмалар қандайдир камтарин, гўёки унчалик муҳим эмасдек туюлади. Аслида тарихий нуқтаи назардан уларнинг аҳамияти улкан. Самарқанд тарихи музейи - дунёдаги энг йирик археологик ёдгорликлардан бири бўлган - “Афросиёб” қадимий шаҳар қолдиқлари топилган жойда жойлашган. Ушбу музей 1970 йилда Самарқанд шаҳрининг 2500 йиллиги арафасида очилган эди. “Афросиёб” шаҳар қолдиқлари ҳозирги Самарқанд шаҳрининг шимоли-шарқий томонида жойлашган бўлиб, ер остига кўмилиб кетган бутун бошли шаҳар ва унинг марказида жойлашган саройдан иборат бўлган. Шаҳар ва сарой бир неча мудоффа чизиқлари билан жуда яхши ҳимояланган бўлган ва шу сабабли мўғул-татарлар ҳужумига қаттиқ қаршилик кўрсатган. 13 аср бошида Чингизхон уни ер билан яксон қилинмаганда, бугун биз Искандар Зулқарнайн давридан аллақачон йирик шаҳар бўлган, эрамизнинг 6-7 арсларда эса гуллаб яшнаган қадимий Мароқанд саройларини ўз кўзимиз билан томоша қилишимиз мумкин бўларди. Мароқанд жуда бой, Хитой, Ҳиндистон ва форс давлатлари билан савдо сотиқ ривожланган шаҳар бўлган. У ерда илм-фан, амалий санъат ривожланган. Буни биз “Афросиёб” шаҳар қолдиқларида топилган коммуникация тизимлари, идиш-товоқ, қурол бошқа буюмлар намуналаридан билиб олишимиз мумкин. Бугунги кунда тарих музейида 22 мингдан ортиқ экспонатлар мавжуд. Улар орасида энг қадрлиси 7-8 асрларда шаҳар марказида мавжуд бўлган Ихшидлар саройи деворига чизилган рангли фреска суратлари фрагментларидир. Улар орасида оқ фил минган келин ва тўй маросими, оммавий ов қилиш маросими ҳамда хон саройида чет эллик элчиларни тантанали қабул маросимларини кўришимиз мумкин. Ушбу ажойиб рангли суратлар орадан 1200 ўтиб ҳам ўз ранглар ёрқинлигини жозибадорлигини йўқотмаган. Гувоҳларнинг айтишига кўра, 1956 йилда тарихчи олимлар ушбу топилмаларни топганда – уларнин нақадар яхши сақланиб қолганидан ҳайратга тушишган экан. Музей очилганидан сўнг эса- бу жой узоқ ва яқиндан келган мутахассислар ва сайёҳлар дастурига киртила бошлади. Хусусан, Германия ва Франциялик сайёҳлар ушбу Афросиёб тарих музейини сайёҳлик дастурига киритишни қатъий талаб қилишади. Қўқон ўлкашунослик музейи – Худоёрхон саройи Қўқонда сайёҳ учун энг қизиқ жойлардан бири, бу – собиқ Худоёрхон саройида жойлашган Қўқон ўлкашунослик музейидир. Ушбу музейда Қўқон тарихининг турли даврларига оид экспонатлар жойлашган. Бу ерда ибтидоий жамоа тузими давридаги топилмалардан тортиб, хонларга узоқ юртлардан келтирилган совғаларгача кўриш мумкин. Музейда жами 30 мингдан ортиқ экспонат бор. Худоёрхон саройи 1863-1873 йилларда барпо этилган. “Ўрда” деб ном олган сарой 4 гектар майдонни эгаллаган бўлиб, у 3 метрли пойдевор устига жойлашган. Саройга кириш дарвозаси ҳашамдор безатилган. Унинг пештоқига араб алифбосида “Буюк Саид Муҳаммад Худоёр Хон” деган сўзлар битилган. Дарвоза икки ёнида икки тўп ва икки минора жойлашган. Қурилган вақтида Худоёрхон саройида 119 та хона бўлиб, уларнинг барчаси ганч, нақш, керамик плиткалар балан ҳашаматли безатилган бўлган. Кейинги йилларда содир бўлган воқеалар натижасида саройнинг катта қисми бузилиб кетган, мулки талон-тарож қилинган. Турли йилларда ҳозирги кунда ушбу саройдан фақат 19 та хона қолган. Қўқон ўлкашунослик музейда сайёҳлар, болалар учун алоҳида тематик экскурсиялар ташкил қилинади, турли кўргазма ва намойишлар ўтказилади. Андижон ўлкашунослик музейи Агар сиз Андижонга ташриф буюрган бўлсангиз ва ушбу жойнинг тарихи, маданияти ҳақида батафсил маълумот олмоқчи бўлсангиз, ягона имконият бу - Андижон ўлкашунослик музейи.Ушбу музей шаҳарнинг эски қисмида жойлашган. Музей 1934 йилда ташкил қилинган бўлиб бугунги кунда 66 мингдан ортиқ жуда бой коллекцияга эга. Экспонатилар археологик, амалий санъат, энтографик бўлимлардан иборат. Шунингдек музейда қадимги дунё, ўрта асрлар ва янги тарих бўлимлари ҳам бор. Андижон ўлкашунослик музейида ушбу диёрнинг буюк намоёндаси, ўзбек шоири ва Ҳиндистонда ўзбек хонлари династияси асосчиси Заҳириддин Муҳаммад Бобурга алоҳида бўлим бағишланган. Ғалаба боғи ва Шон-шараф музейи – Тошкент Тошкентдаги Ғалаба боғи ва Шон-шараф музейи Иккинчи жаҳон урушида эришилган Ғалабанинг 75 йиллигига бағишлаб 2020 йилда очилган эди. Музей янги бўлгани сабабли ҳам кўпчиллик у ерга ҳали боришга улгурмаган. Ўзбекистон Республикасининг Ғалабага қўшган ҳиссаси акс эттирилган. Музейда фронт саҳналари, фронт ортидаги қаҳрамонона меҳнат, уруш қочқинларини қабул қилиш, қаҳрамонлар хотираси абадий сақлаш ва бошқа мавзулар замонавий технологиялар ёрдамида кенг ёритилган. Музей атрофида Ғалаба боғида уруш йиллари ҳарбий техникаси, жанг саҳналари, концлагер кўриниши, темирйўл вокзали ва бошқа кўплаб экспонат ва композициялар ўрин олган. Ғалаба боғи ва музей жуда эмоционал ҳарактерга эга. Бу ерга ташриф буюрган киши албатта уруш даҳшатларини, оналар қайғусини, ғалаба қувончини ва абадий миннатдорлик ҳис-туйғуларини ҳис қилади.\n15:21 18.05.2021 (янгиланди: 17:07 18.05.2021)\n© MerosАфрасиаб - музей истории Самарканда\nЎзбекистоннинг хорижий туристлар кўп борадиган, лекин маҳаллий аҳоли орасида оммавий бўлмаган етти музейи ҳақида.\nМаълумки, пандемия туфайли бутун дунёда туризм соҳаси 70%га сусайиб кетган.\nЎзбекистонда ҳам меҳмонхоналар, туристик компания ва музейлар фаолияти деярли тўхтаб қолган, деса ҳам бўлади. Бундай ҳолатда фақат ички туризм вазиятни қутқариши мумкин.\nБугун, Халқаро музейлар куни муносабати билан биз ўзбекистонликлар диққатини хорижий туристлар орасида жуда оммавий бўлган (пандемиядан олдин), бироқ маҳаллий аҳоли кам қизиқадиган музейларга қаратишни маъқул кўрдик. Мақолани ёзишда туристик компаниялар ҳамда тажрибали гидлар маслаҳатларидан фойдаландик.\nМўйноқ экология музейи\nУшбу музей дастлаб ўлкашунослик музейи сифатида 1984 йилда ташкил этилган. Ўша вақтларда Мўйноқ Орол денгизи қирғоғида жойлашган порт шаҳар бўлган. Аҳоли асосан балиқчилик билан шуғулланган. Мўйноқда кўплаб балиқчи кемалар, юқори сифатли балиқ консервалар ишлаб чиқарувчи корхоналар бўлган. Музей экспонатларида ана шу давр тўлиқ акс эттирилган.\nШунингдек, ушбу музейда қорақалпоқ халқининг анаъанавий турмуш тарзи, амалий санъатига бағишланган бўлим ҳам бор.\nМузей экспонатларини 1960 йилларда Мўйноқда яшаб ижод қилган рассомлар Р.Т.Матевосяннинг Орол денгизига бағишланган картиналари тўлдириб туради.\nЎз вақтида “Денгиз кетди”, “Қумдаги кемалар”, “Қумли причал”, “Абадий боғланган”, “Саёзликда”, “Умид” каби картиналари бутун дунё эътиборини Ород денгизи қуриши муаммосига қаратишга улкан ҳисса қўшган эди. Бугун эса улар денгизни умрида кўрмаган ёшларга ўтган давр мазараларини кўз олдига олиб келади.\nУшбу экспонатлар бугун Мўйноқ экология музейида сақланмоқда.\nМўйноқ шаҳри яқинида, “кемалар қабристони” ёнида алоҳида бинода жойлашган “Орол денгизи тарихи музейи” ҳам бор.\n© Каракалпакский Республиканский музей истории и культуры\nТермиз – Ўрта Осиёнинг энг қадимий маданият марказларидан бири ҳисобланади. Бу ерда Юнон-Бақтрия аскарлари қалъа қурган, Кушон даврида гуллаб яшнаган шаҳар бўлган. Термизда Кушон даврига мансуб Айритом буддойилар ибодатхонаси қолдиқлари топилган.\nТермиз тарихи жуда қадим ўтмиш – эрамиздан олдинги 2-3 асрлар ва эрамизнинг бошидаги 1-2 асрларга мансуб бўлгани туфайли, тарихий ёдгорликларниг аксарияти – археологик топилмалар кўринишида топилган.\nБугунги кунда ушбу музейда 27 000 дан ортиқ экспонатлар бор. Улар орасида антик ҳайкалтарошлик намуналари, қуроллар, идишлар, турли даврларга мансуб тангалар, буддойи ҳайкалчалар, тасвирлар бор. Уларнинг аксарияти ягона ва такрорланмасдир.\nМаълумот учун, Япониялик таниқли тарихчи олимлар ушбу музейда йиллаб тадқиқотлар олиб боришган муҳим кашфиётлар қилишган.\nМузейда экспонатлар эллинизм ва Бақтрия, тош ва бронза асри, Кушон маданияти даври, Ўрта асрлар даври, Тоҳаристон даври, Хонлар даври (Чингизий ва Темурийлар), Амалий санъат ва нумизматика бўлими каби йирик бўлимлардан иборат. Термиз Археология музейи – Марказий Осиёда муқобили йўқ музейдир.\n© Термезский Археологический музей\nФайзулла Хўжаевнинг уй музейи – Бухоро\nФайзулла Хўжаев 19 аср охири 20 аср бошида Бухорода яшаган бадавлат савдогарлар оиласидан бўлган. У ўз вақтида имкони бўлган даражада чуқур таълим олган. Кейинчалик Ф.Хўжаев жадидчилар ҳаракатига қўшилган ва бухорода ёш бухорликлар ҳаракатини ташкил қилган ва Бухоро амирлигини тугатилишига ёрдам берган. 1924 йилда Бухоро Совет республикасига кейинчалик Ўзбекистон ССР халқ комиссариатининг биринчи котиби бўлган.\n1937 йилда Акмал Икромов ва яна 25 нафар Совет Иттифоқининг етакчи раҳбарлари билан Москва вилоятидаги Коммунарка посёлкасида ватан хоинлигида айблаб, отиб ташланган. Кейинроқ уларга “Троцкистлар” деб ном берилган. 1965 йилда барча айбловлар олиб ташланиб Сталин даври қурбони деб тан олинган.\nБухоронинг қадимий Ғозиён маҳалласида жойлашган Файзулла Хўжаевнинг уй музейи биринчи навбатда 19 аср охирига мансуб Бухоро архитектура намунаси сифатида қизиқ. Бадавлат савдогарнинг уйи катта шаҳар марказида анча йирик ҳудудни эгаллаган бўлиб, у ташқи (эркаклар ва меҳмонлар учун) ва ички (аёллар ва болалар учун) ҳовлилардан иборат.\nФайзулла Хўжаев уй музейининг ташқи деворлари, айвонлари такрорланмас миллий нақшлар, ёғоч ўймакорлик намуналари билан безатилган. Уйнинг ичида ўша замон мебеллари, идиш-товоқлари тўлиқ тикланган. Ҳовлида ошхона, меҳмонхона ва бошқа хоналар ҳам асл ҳолида кўрсатилган. Ушбу кўргазмага қараб 19 асрда Бухоронинг бадавлат оиласи турмуш тарзини ўрганиш мумкин.\n“Афросиёб” музейи – Самарқанднинг сиз билмаган тарихи\nБаъзан шаҳарда сақланиб қолган тарихий ёдгорликлар шунчалик улуғвор бўладики, уларнинг олдида археологик қазилмалар қандайдир камтарин, гўёки унчалик муҳим эмасдек туюлади. Аслида тарихий нуқтаи назардан уларнинг аҳамияти улкан.\nСамарқанд тарихи музейи - дунёдаги энг йирик археологик ёдгорликлардан бири бўлган - “Афросиёб” қадимий шаҳар қолдиқлари топилган жойда жойлашган. Ушбу музей 1970 йилда Самарқанд шаҳрининг 2500 йиллиги арафасида очилган эди.\n“Афросиёб” шаҳар қолдиқлари ҳозирги Самарқанд шаҳрининг шимоли-шарқий томонида жойлашган бўлиб, ер остига кўмилиб кетган бутун бошли шаҳар ва унинг марказида жойлашган саройдан иборат бўлган. Шаҳар ва сарой бир неча мудоффа чизиқлари билан жуда яхши ҳимояланган бўлган ва шу сабабли мўғул-татарлар ҳужумига қаттиқ қаршилик кўрсатган.\n13 аср бошида Чингизхон уни ер билан яксон қилинмаганда, бугун биз Искандар Зулқарнайн давридан аллақачон йирик шаҳар бўлган, эрамизнинг 6-7 арсларда эса гуллаб яшнаган қадимий Мароқанд саройларини ўз кўзимиз билан томоша қилишимиз мумкин бўларди.\nМароқанд жуда бой, Хитой, Ҳиндистон ва форс давлатлари билан савдо сотиқ ривожланган шаҳар бўлган. У ерда илм-фан, амалий санъат ривожланган. Буни биз “Афросиёб” шаҳар қолдиқларида топилган коммуникация тизимлари, идиш-товоқ, қурол бошқа буюмлар намуналаридан билиб олишимиз мумкин. Бугунги кунда тарих музейида 22 мингдан ортиқ экспонатлар мавжуд.\nУлар орасида энг қадрлиси 7-8 асрларда шаҳар марказида мавжуд бўлган Ихшидлар саройи деворига чизилган рангли фреска суратлари фрагментларидир. Улар орасида оқ фил минган келин ва тўй маросими, оммавий ов қилиш маросими ҳамда хон саройида чет эллик элчиларни тантанали қабул маросимларини кўришимиз мумкин. Ушбу ажойиб рангли суратлар орадан 1200 ўтиб ҳам ўз ранглар ёрқинлигини жозибадорлигини йўқотмаган.\nГувоҳларнинг айтишига кўра, 1956 йилда тарихчи олимлар ушбу топилмаларни топганда – уларнин нақадар яхши сақланиб қолганидан ҳайратга тушишган экан. Музей очилганидан сўнг эса- бу жой узоқ ва яқиндан келган мутахассислар ва сайёҳлар дастурига киртила бошлади.\nХусусан, Германия ва Франциялик сайёҳлар ушбу Афросиёб тарих музейини сайёҳлик дастурига киритишни қатъий талаб қилишади.\nҚўқон ўлкашунослик музейи – Худоёрхон саройи\nҚўқонда сайёҳ учун энг қизиқ жойлардан бири, бу – собиқ Худоёрхон саройида жойлашган Қўқон ўлкашунослик музейидир.\nУшбу музейда Қўқон тарихининг турли даврларига оид экспонатлар жойлашган. Бу ерда ибтидоий жамоа тузими давридаги топилмалардан тортиб, хонларга узоқ юртлардан келтирилган совғаларгача кўриш мумкин. Музейда жами 30 мингдан ортиқ экспонат бор.\nХудоёрхон саройи 1863-1873 йилларда барпо этилган. “Ўрда” деб ном олган сарой 4 гектар майдонни эгаллаган бўлиб, у 3 метрли пойдевор устига жойлашган. Саройга кириш дарвозаси ҳашамдор безатилган. Унинг пештоқига араб алифбосида “Буюк Саид Муҳаммад Худоёр Хон” деган сўзлар битилган. Дарвоза икки ёнида икки тўп ва икки минора жойлашган.\nҚурилган вақтида Худоёрхон саройида 119 та хона бўлиб, уларнинг барчаси ганч, нақш, керамик плиткалар балан ҳашаматли безатилган бўлган. Кейинги йилларда содир бўлган воқеалар натижасида саройнинг катта қисми бузилиб кетган, мулки талон-тарож қилинган. Турли йилларда ҳозирги кунда ушбу саройдан фақат 19 та хона қолган.\nҚўқон ўлкашунослик музейда сайёҳлар, болалар учун алоҳида тематик экскурсиялар ташкил қилинади, турли кўргазма ва намойишлар ўтказилади.\nАндижон ўлкашунослик музейи\nАгар сиз Андижонга ташриф буюрган бўлсангиз ва ушбу жойнинг тарихи, маданияти ҳақида батафсил маълумот олмоқчи бўлсангиз, ягона имконият бу - Андижон ўлкашунослик музейи.\nУшбу музей шаҳарнинг эски қисмида жойлашган. Музей 1934 йилда ташкил қилинган бўлиб бугунги кунда 66 мингдан ортиқ жуда бой коллекцияга эга.\nЭкспонатилар археологик, амалий санъат, энтографик бўлимлардан иборат. Шунингдек музейда қадимги дунё, ўрта асрлар ва янги тарих бўлимлари ҳам бор.\nАндижон ўлкашунослик музейида ушбу диёрнинг буюк намоёндаси, ўзбек шоири ва Ҳиндистонда ўзбек хонлари династияси асосчиси Заҳириддин Муҳаммад Бобурга алоҳида бўлим бағишланган.\nҒалаба боғи ва Шон-шараф музейи – Тошкент\nТошкентдаги Ғалаба боғи ва Шон-шараф музейи Иккинчи жаҳон урушида эришилган Ғалабанинг 75 йиллигига бағишлаб 2020 йилда очилган эди. Музей янги бўлгани сабабли ҳам кўпчиллик у ерга ҳали боришга улгурмаган.\nЎзбекистон Республикасининг Ғалабага қўшган ҳиссаси акс эттирилган.\nМузейда фронт саҳналари, фронт ортидаги қаҳрамонона меҳнат, уруш қочқинларини қабул қилиш, қаҳрамонлар хотираси абадий сақлаш ва бошқа мавзулар замонавий технологиялар ёрдамида кенг ёритилган.\nМузей атрофида Ғалаба боғида уруш йиллари ҳарбий техникаси, жанг саҳналари, концлагер кўриниши, темирйўл вокзали ва бошқа кўплаб экспонат ва композициялар ўрин олган.\nҒалаба боғи ва музей жуда эмоционал ҳарактерга эга. Бу ерга ташриф буюрган киши албатта уруш даҳшатларини, оналар қайғусини, ғалаба қувончини ва абадий миннатдорлик ҳис-туйғуларини ҳис қилади.\nПамятник в Парке Победы в Ташкенте\n© Министерство обороны УзбекистанаМакеты скульптурных композиций в парке Победы в Ташкенте\nМакеты скульптурных композиций в парке Победы в Ташкенте


Руанда – “Арсенал” ва “ПСЖ” ҳамкори: 90 йилларда у ерда геноцид юз берганди, ҳозир эса раҳбарият мамлакат имиджини яхшилаяпти - Penalti.uz | Футбол янгиликлари олами!\n08:30 Роналду, Месси, Де Брюйне ва Левандовски «WhoScored» рамзий жамоасидан ўрин олишди 0 0 Янгиликлар\n04:31 Коутиньо – Лондоннинг икки клуби «радари»да! 39 0 Янгиликлар\n03:47 Ҳоланд Шомуродов билан бир жамоада ўйнаши мумкин эди 44 0 Янгиликлар\n03:41 Зидан: «Бэйл ўйнамасликка қарор қилди» 65 0 Янгиликлар\n03:35 Гвардиола: «Зиданнинг тактикасини тахмин қилиш қийин» 51 0 Янгиликлар\n11:13 «Милан» футболчиси билан хайрлашди 71 0 Янгиликлар\n23:04 "Ливерпуль" қайси ҳимоячиларни сотиб олмоқчи? 88 0 Янгиликлар\n22:22 ЕЧЛ. "Реал"нинг "Манчестер Сити"га қарши ўйин учун кенгайтирилган таркиби 128 0 Янгиликлар\n22:10 "Лион" футболчиси Роналду билан можарога изоҳ берди 223 0 Янгиликлар\n21:56 Месси: "Касильяс мени яхшироқ ўйнашга мажбур қилган" 147 0 Янгиликлар\n18:00 «Реал» аъзоси «Атлетико»га ўтиши мумкин 114 0 Янгиликлар\n11:24 «Манчестер Юнайтед» 55 миллион евролик трансферга яқин турибди 155 0 Янгиликлар\n07:57 Kаземиро: «Бэйл ҳозир формада эмас» 107 0 Янгиликлар\nРуанда – “Арсенал” ва “ПСЖ” ҳамкори: 90 йилларда у ерда геноцид юз берганди, ҳозир эса раҳбарият мамлакат имиджини яхшилаяпти\nИкки ярим йил аввал “Арсенал” АПЛ тарихидаги энг ғалати реклама келишувини амалга оширганди.\nЛондонликлар ўз тарихида биринчи марта спорт формасининг енгларига ҳомий логотипини қўйди. Бу ҳомий ким эканлигини ҳаммани қизиқтирарди. 30 млн фунт эвазига Африканинг Руанда мамлакати “Арсенал”нинг туризм бўйича расмий ҳамкорига айланди. Бу шартнома турли норозиликларга сабаб бўлди. Орадан анча вақт ўтди, лекин ҳали ҳам муҳокамалар давом этмоқда. Аммо шартнома иккала тарафнинг ҳам фойдасига ишлаяпти. Яқинда африкаликлар янги шартнома имзолашди – бу сафар “ПСЖ” билан.\nРуанда – ўзи қаерда?\nКатта эҳтимол билан бу давлат ҳақида 1990 йилда ноҳуш воқеа сабаб эшитгансиз. Ночор аграр мамлакат Қора қитъанинг марказида жойлашган. Катта бўлмаган майдонга эга бу мамлакатда аҳоли жуда кўп – ҳар бир квадрат метрга 421 нафар одам тўғри келади. Руанда бошқа Африка мамлакатларидан фарқли равишда иссиқ эмас ва унумдор ерлари билан ажралиб туради. Мамлакат денгиз сатҳидан анча баландда (пойтахти Кигали – 1500 метр) жойлашган. Бу ҳудуд учун шимолдан келган тутси, кўчманчилар ва чўпонлар, жанубдан келган хутулар, деҳқонлар ўзаро жанг қилишган. Маҳаллий халқ – пигмейлар жунглининг ичига кириб боришди. Тутсилар хутуларни бўйсундиришди ва мамлакат бошқарувини қўлга олди. Улар колониал даврда ҳам, мамлакат Германияга, кейинчалик Белгияга бўйсунганида ҳам ҳокимият тепасида қолишди.\nХХ асрда хутулар ва тутсилар ўртасидаги қарама-қаршилик шу қадар кучайдики, натижада асрлар давомида ҳукмрон халқнинг минглаб қўшинлари қўшни Угандага қочиб кетишга мажбур бўлди. 1962 йилда мустақилликка эришган Руандани хутулар бошқарган. 1990 йилда сургундаги тутси авлодлари генерал Поль Кагаме (бу исмни эслаб қолинг) бошчилигида Руанда Ватанпарварлик Фронтини ташкил этиб мамлакат ҳудудига бостириб кирди. Фуқаролик уруши бошланди. Натижада Африка тарихидаги машҳур воқеалардан бири содир бўлди. Иккала халқ ўртасидаги коалитсия шартномасини имзолаган президент – хуту Жювеналя Хабиариман самолёти уриб туширилди. Шундан сўнг ўз халқининг ҳокимият учун ҳуқуқини талаб қилган хутулар тўрт ой давомида тутсилар қирғинини амалга оширади. Қирғин мамлакатнинг катта қисмини эгаллаган РВФнинг ҳокимият тепасига келиши билан якунланди. Президент бошчилигида коалитсион ҳукумат ташкил топди. РВФнинг собиқ командири Кагаме 2000 йилда бу постни эгаллади. Қирғин давомида бир миллионга яқин руандаликлар ҳалок бўлди. Бу воқеа мамлакат аҳолисига жуда катта таъсир кўрсатди ва Руанда аҳолиси генотсид мавзуси ҳақида эслашни ҳам хоҳламайди.\nЗамонавий Руанда ҳали-ҳамон қашшоқ мамлакатлигича қолмоқда. World Bankнинг статистикасига кўра мамлакат аҳолисининг 51%и ночорликда кун кечиради. Бунга мамлакатнинг секин ривожланиши, фуқаролик урушлари ва геноцид асосий сабаб қилиб кўрсатилмоқда. Бугунги кунда Руанда бюджетининг учдан бир қисми Ғарб давлатларининг иқтисодий ёрдами ҳисобига бойийди, асосий экспорт маҳсулотлари – чой ва қаҳва. Ҳукумат мамлакат ривожланиши учун, қашшоқликни олдини олиш учун қўлидан келган барча ишларни қиляпти. 2020 йилга келиб ҳокимият тепасида ҳали ҳам Поль Кагаме ўтирибди. 2015 йилда бўлиб ўтган конституцион референдумда мамлакат етакчиси 2034 йилгача ҳокимият тепасида қолиши тасдиқланди.\n“Арсенал” билан ҳамкорлик дунё ҳамжамиятининг жиддий норозилигига сабаб бўлди, лекин икки йилдан сўнг у ўз самарасини бермоқда\nКагаме ҳукумати мамлакат ривожи учун тинмасдан ҳаракат қиляпти. Стратегиянинг муҳим қисми, Руандани жаҳон миқёсида ўз брендини яратиш ҳисобланади. Шу лойиҳа сабаб Руанда Ривожланиш Кенгаши (Rwanda Development Board - RDB) 2018 йилнинг май ойида ўз тарихида илк бор мамлакат ва футбол жамоаси ўртасида ҳамкорлик шартномасини имзолади. Руанда “Арсенал”нинг туризм бўйича расмий ҳамкорига айланди.\nБунга нафақат “канонирлар”нинг футболкаси енгида “Visit Rwanda” ёзуви бўлиши, ундан ташқари:\n“Эмирейтс”да ўтадиган исталган ўйиннинг 6 дақиқаси давомида реклама экранида ҳам Руанда ҳақида роликлар намойиш этилиши;\n“Арсенал” академияси мураббийлари Африка мамлакатига мунтазам равишда бориб, машғулот лагерлари ва ёш футболчиларни шуғуллантириш ишларини олиб бориши;\nАсосий таркиб футболчилари дам олиш кунларида Кигалига келиб дам олишлари, у ерда вақт ўтказишлари керак;\nРуанданинг расмий вакиллари Лондонга ўйин вақтида боришса, ВИП-ўриндиқлардан жой олиши кабилар ҳам киритилган.\nШартнома имзолангани эълон қилингач жуда катта танқидлар тўлқини бошланди. Жуда катта нашрлар буни “аҳмоқлик”, “бемаънилик” дея атади. “The Sun” нашри тўғридан-тўғри бу шартнома “ҳалокатга юз тутади” деб ёзди.\nРуандага асосий норозиликлар:\nҚашшоқликни енгиш учун Англия томонидан юборилаётган миллионлаб фунтларни Лондонга, Қиролликнинг энг бой жамоаларидан бирига қайта йўналтираётгани;\nҲамкорлик учун президент Кагаме мухлислик қиладиган “Арсенал” жамоаси танлангани, Пол севимли жамоасига ҳомийлик қилиши ва ВИП-ложада ўтириши учун;\nБуджет маблағларини таълим тизими, ўз халқига ёрдам сифатида, инфраструктуралар яратилиши, иқтисод ривожланиши учун эмас, мултимиллионер футболчилар енгида “Руандага ташриф буюринг” ёзуви туриши учун сарфланаётгани учун бўлган эди.\nЎз навбатида “Арсенал”ни:\nЎз даражаси учун номуносиб бўлган шартнома имзолагани;\nЎз мамлакати эркинлигини чеклайдиган диктатор Кагамени қўллаб-қувватлагани учун айблашди.\n2018 йил май ойида клуб шартнома борасидаги норозиликларни катта қисмига эътиборсиз бўлган бўлса, Руанда ҳукумати айбловчиларга дарҳол жавоб беришни бошлади.\nМасалан, Шарқий Африка ҳамкорлиги ва ташқи ишлар бўйича вазир Оливер Ндухунгире CNNни танқид остига олди. CNNнинг мақоласи сарлавҳаси шундай эди: “Руанда мамлакат иқтисоди халқаро ёрдамга муҳтож бўлса-да, миллионларни Бирлашган Қиролликнинг энг бой жамоаларидан бири “Арсенал” учун сарфлаяпти”.\n“Айтингчи, CNN, кўплаб мамлакатлар, шу жумладан Африканинг ривожланаётган давлатлари туризмни реклама қилиш учун сизнинг каналингизга миллионлаб долларларни сарфлашади. Сиз бирор маротаба шикоят қилдингизми? Шундай экан, илтимос, жим бўлинг.”\nАмалдорлар бу шартнома мамлакат имижи учун ҳам яхши эканлиги, туристлар эътиборини тортиш учун имконият эканлиги, туризм мамлакат иқтисоди ривожланиши учун муҳим жиҳатлигини тушунтиришга уринди. 2017 йилда бу саноат бюджетга 480 млн евро даромад олиб келди. 2024 йилга бориб бу кўрсаткич икки баравар ошиши кўзда тутилган.\nRwanda Development Board раҳбари Кларе Акаманзи ўз тwиттерида:\nРекламага сарфланган пулларни электр ёки сувга сарласа бўлмасмиди деган саволларга жавобим: инфраструктура импорт қилинади. Туризм – мамлакатимизда хорижий валютанинг биринчи рақамли манбаи. Руанда туризмдан қанча кўп пул топса, биз ўз одамларимизга шунча кўп сармоя кирита оламиз.\nАкаманзи яна шуни таъкидлаб ўтдики, “Арсенал” билан имзоланган шартнома халқаро инвесторларнинг эътиборини тотиш учун ҳам ёрдам бериши мумкин. World Bank маълумотларига кўра, Руанда ҳозирда Африкадаги эътибор тортиши ва қулайлиги бўйича учинчи ўринда ва иқтисоди ўсиши бўйича Қора қитъадаги иккинчи ўриндаги мамлакат ҳисобланади.\nДавид Луиз горилла билан суратга тушди, “Арсенал” машғулотларида эса аборигенлар рақс тушди\nЭнди эса кайфиятни кўтарадиган нарсалар ҳақида. Икки йил давомида асосий таркиб футболчиларини Кигали маданияти билан таништириш банди икки марта қўлланилди. Икки марта футболчилар Руандага ташриф буюришди. Биринчиси, шартнома имзолангандан сўнг. Иккинчиси эса Давид Луизнинг дам олиш куни Кигалига ташрифи. Ҳимоячи Африкада онаси ва турмуш ўртоғи билан икки кунни ўртказди. Бу вақт давомида футболчи пойтахтда қирғиндаги қурбонлар учун қурилган мемориални кўришга, маҳаллий мухлислар билан учрашишга, Поль Кагамега футболка совға қилишга ва Шимолий провинсиядаги гориллани томоша қилишга улгурди.\nБразилиялик футболчи саёҳатдан қайтганидан сўнг Руанда ҳақида илиқ фикрлар билдирди: “Биз оиламиз билан Руанда халқининг меҳмондўстлиги учун миннатдорчилик билдирамиз. Мухлисларнинг ҳаяжонини кўриш, Руанда маданияти билан танишиш, ўз кўзларинг билан ҳайратланарли гўзалликларни томоша қилиш ёқимли. Мен барча дўстларимга дам олиш кунларида Руандага ташриф буюришларини тавсия этардим.”\n“ПСЖ” билан келишув\nАнглия жамоаси билан шартнома муваффақиятли бўлганидан сўнг, 2019 йилнинг охирида Кигали яна бир шартнома имзолади. Бу сафар француз жамоаси – “ПСЖ” билан. Парижликлар лондонликлардан фарқли равишда футболкаларига мамлакат номини ёзишмади, лекин қолган шартлар худди аввалги шартномадагидек, реклама роликлари, машғулот лагерлари, Европага Руанда маданиятини тавсия этиш.\nЯна нима ҳам дейиш мумкин, Visit Rwanda!\nМаьруфжон Очилов таржимаси\n10.06.2020, 20:18 386 0\nКамбағал ҳомий бой клубга қарши ёҳуд Руанда ва “Арсенал” ҳамкорлиги ҳақида\nЭвра: «Мен 10 йил олдин «Арсенал» ўйинчиларини «болакайлар» деб атардим, ҳозир ҳам шундай»\nБрендан Рожерс "Арсенал"дан бўлаётган қизиқишга изоҳ берди


Ислом жарроҳлик амалиётига рухсат берадими? | Azon.uz - Ахборот-таҳлилий портал\n20:40 30.12.2017 675\nСавол: Ислом жарроҳлик амалиётига рухсат берадими?\nЖавоб: Ҳа, албатта. Бунга далил “Моида” сурасининг 32-ояти. Аллоҳ таоло айтади: “… кимки бирор жонни ўлдирмаган ва ерда бузғинчилик қилиб юрмаган одамни ўлдирса, демак, гўё барча одамларни ўлдирибди ва кимки унга ҳаёт ато этса (яъни ўлдиришдан бош тортса), демак, гўё барча одамларга ҳаёт берибди...”. Ушбу оятда Аллоҳ таоло инсон ҳаётига тажовуз қилиш гуноҳини баён қилиш билан бирга, инсонга “ҳаёт бериш”нинг, яъни ҳаётда қолиш учун ёрдам беришнинг ажри ҳақида ҳам сўз юритмоқда. Унинг ҳаётда қолиши эса руҳий ҳамда жисмоний соғломликни, бу соғломликка путур етказувчи омилларни кетказишни тақозо этади.\nИмом Бухорий, Имом Муслим ва бошқа муҳаддислар ривоят қилган ҳадисларда эса, Расуллуллоҳ (соллаллоҳу алайҳи васаллам)нинг бошларидан қон олдирганлари баён қилинган. Бу эса жарроҳлик амалиётининг кичикроқ кўринишидир.


Вазиристонда толибларга қарши жанглар бормоқда\n01 декабр 2020, Тошкент вақти: 14:07\nПокистон армиясининг 30 мингдан ортиқ аскари Афғонистонга чегарадош Жанубий Вазиристон вилоятида толибларга қарши ҳужум бошлади.\nПокистон армияси матбуот вакили толиблар қароргоҳи ҳисобланган минтақада давом этаётган амалиётларда 4 аскар ўлгани, 12 нафари яраланганини айтди.\n- Халқаро кучларнинг барчаси ушбу экстремистлар йўқ қилиниши кераклигини айтаяпти. Бундай вазиятда қурбонлар бўлиши муқаррар. Бу ишни амалга ошириш учун қулай вазият бўлиши лозим. Бу можаро 35 йил олдин бошланган. Шу боис катта зарар кўрилиши муқаррар. Биз моддий зарар кўрган одамларга товон пули тўлаймиз. Шу йўл орқали биз болаларимиз ва келажагимизни сақлаб қоламиз, деди Жанубий Вазиристон вилояти Ахборот вазири.\nПокистон ҳарбийларига кўра, амалиётларда жанговар вертолётлар ва учқичлар ҳам қатнашмоқда.\nПокистон армиясининг ушбу амалиёти жангарилар Исломобод, Пешавор, Лоҳур ва бошқа шаҳарларда икки ҳафта давомида амалга оширган ҳужумлар оқибатида 160 дан ортиқ одам нобуд бўлганидан кейин бошланди.


Қирғизистонда светнинг нархи 5 сомгача кўтариладими? - 0\nАйни пайтда Қирғизистон энергетика инқирозига дуч келмоқда. Ушбу соҳа мутахассисларининг айтишича, вазият кун сайин ёмонлашмоқда, бу асосан Тўқтоғул сув омборида сув миқдори камайганлиги билан боғлиқ. Айни пайтда электр энергияси нархлари бўйича мунозаралар қайта бошланди. Қирғизистон Энергия Ҳисоблаш Марказининг бош директори Таалайбек Байғазиев электр энергияси нархини ошириш масаласини кўтарди.\n“Тарифларни ошириш керак. Чунки электр энергияси истеъмоли кўпаймоқда. Қувват сарфи ортишни бошлади. Биз иқтисодиётни янада ривожлантиришимиз, фабрикаларни бошқаришимиз керак. Албатта, бу кўпроқ куч талаб қилади. Кўпроқ линиялар тортилиши керак. Буларнинг барчаси қўшимча маблағ талаб қилади. Бу нимани ҳисобидан бўлади? Бу тарифлар билан боғлиқ. Дарҳол кўтарилмаса ҳам, аста-секин, режалаштирилган тезликда ошириш мумкин. Асосийси, буни камбағалларга зарар етказмайдиган қилиб бажариш керак », – дейди у.\nИлгари, бу масала кўтарилганда, МДҲ мамлакатларида электр энергиясининг нархи арзонроқ деб тез-тез айтилган эди. Агар ушбу ташкилотга аъзо давлатлар учун нархларни тенглаштирсак, свет нархи 5 сомгача кўтарилиши мумкин. Ёруғлик нархи Арманистонда 5,74-7,38, Озарбайжонда 5,13 ва Россияда 5,54 сомдан сотилади.\nБОШ САҲИФА, Иқтисод\nШарапов: Ёқилғи нархларини назорат қилиш керак\nБугун, 25-февраль куни бўлиб ўтган Олий Кенгаш йиғилишида Депутат...


“Kogon yog’-ekstraksiya zavodi” акциядорлик жамияти акциядорлари диққатига! — ПИИ АО «Kogon Yog'-Ekstraksiya zavodi»\nПИИ АО «Kogon Yog'-Ekstraksiya zavodi» > Без рубрики > “Kogon yog’-ekstraksiya zavodi” акциядорлик жамияти акциядорлари диққатига!\n“Kogon yog’-ekstraksiya zavodi” акциядорлик жамияти акциядорлари диққатига!\nPosted by Istam on 02.11.2016\n“Kogon Yog’-Ekstraksiya zavodi” АЖ Кузатув кенгашининг 2016 йил 27 октябрдаги қарорига асосан 2016 йил 11 ноябр куни соат 11:00 да Жамият акциядорларининг навбатдан ташқари умумий йиғилиши ўтказилишини маълум қилади.\nМанзил: Бухоро вилояти, Когон шаҳар, А.Темур кўчаси, 5а, Жамият биноси мажлислар зали.\nАкциядорларни рўйхатга олиш 2016 йил 11 ноябр куни соат 10:00 да бошланади. Акциядорлар умумий йиғилишида иштирок этиш учун акциядорлар қонунчиликка мувофиқ шахсини тасдиқловчи ҳужжатларни рўйхатга олиш вақтида тақдим этиши шарт. Юридик шахсларнинг вакиллари белгиланган тартибда расмийлаштирилган ишончнома билан келишлари сўралади.\nНавбатдан ташқари умумий йиғилиши кун тартиби:\nЖамиятнинг номини ўзгартириш.\nЖамиятнинг “Акциядорлар умумий йиғилиши тўғрисида”ги, “Кузатув кенгаши тўғрисида”ги, “Ижроия органи — Бош директори тўғрисида”ги, “Тафтиш комиссияси тўғрисида” ги, “Ички аудит хизмати тўғрисида”ги “Ахборот сиёсати тўғрисида”ги, “Дивиденд сиёсати тўғрисида”ги, “Ички назорати тўғрисида”ги ва “Манфаатлар қарама-қаршилиги вақтида ҳаракат қилиш тартиби тўғрисида”ги Низомларнинг янги таҳририни тасдиқлаш.\nУмумий йиғилиш ўтказиш тўғрисида хабардор қилиш учун шакллантирилган акциядорлар реестрини ёпиш санаси: 2016 йил 28 октябр.\nУмумий йиғилишда иштирок этиш ҳуқуқига эга бўлган акциядорлар реестри тузиладиган сана: 2016 йил 7 ноябр.\nАкциядорларнинг навбатдан ташқари умумий йиғилиши бўйича тайёрланган ҳужжатлар билан танишиш учун қуйидаги манзилга мурожаат қилиш мумкин: Бухоро вилояти, Когон шаҳар, А.Темур кўчаси, 5а, “Kogon yog-ekstraksiya zavodi” акциядорлик жамияти маъмурий биносида.\nМурожаат учун телфон: +998 (65) 522 10 49.\n“Kogon yog’-ekstraksiya zavodi” АЖ


Ўз эшигингизни танланг ва олдинда сизни нималар кутаётганини билиб олинг! » Ўзбекистон янгиликлари – Zamin.uz\nРуҳингизга яқин туйилган, бир қарашда эътиборингизни тортган эшикни танланг!\n1-рақамли эшикни танлаган бўлсангиз:\nСиз эркин ҳаётга йўл излаяпсиз. Кўпчилик ичида ва эътибор марказида бўлиш жону дилингиз! Сизга ақл ўргатганларни хушламайсиз, чунки нима қилиш кераклигини биласиз.\nДунё сиз учун гўё имкониятларга бой, бепоён майдон. Сиз ўзингиз учун муҳим нарсаларга вақт топинг. Қарама-қаршилик сизга ёқмайди, доимо мустақил қарор қабул қиласиз. Шошма-шошарлик сизга хос эмас, хушламайсиз. Шошилмайсиз, сиз ҳаётни худди қиммат винони оҳиста симириб, мазасини туйишга қиёслайсиз.\nОлдинда сизга шубҳа — гумонлар, қийинчиликлар учраши мумкин. Бироқ ҳаммаси ўткинчи. 2016 — йилнинг илк ойларидаёқ ҳаммаси ўзгаради ва истакларингиз реалликка айланади. Янги ҳаёт тоғлар ортида эмас, сабрли бўлинг!\n2-рақамли эшикни танлаган бўлсангиз:\nҲаётингизда икки муҳим устун мавжуд. Биринчиси: Сиз ўз йўлингизни ўзингиз танлайсиз. Тамом!\nИккинчиси: Сиз ҳаётнинг ҳар жабҳасида бор кучингиз билан ҳаракат қиласиз, ҳаммаси олий даражада бўлишига интиласиз! Узоқ давом этадиган саёҳатга ёлғиз чиқиш ҳам сизга ҳеч қандай муаммо туғдирмайди. Ёлғизликдан шикоят қилмайсиз. Сизнинг йўлингиз айнан ёлғизлар учунлигини ҳам осон қабул қиласиз.\nБир вақтнинг ўзида ҳам ажойиб, ҳам фаросатли, ҳам ақлли, ўз фикрига эга такрорланмас инсонсиз. Яна дунёга бошқача нигоҳ билан назар соласиз. Бу асрашга арзигулик хислат.\nЯқин ойларда сизни мақсадингиз йўлидан қайтаришга уринишлар бўлиши мумкин. Шерикларингизнинг бу борадаги гаплари асабингизга тегсада, мақсадингиздан оғишмай ҳаракат қилаверинг!\n3-эшикни танлаган бўлсангиз:\nСизнинг келажакда ранг-баранг ҳаёт кутмоқда. Сиз жозибали инсонсиз: ҳам ички тарафда, ҳам ташқи тарафдан. Сиз ўзингизни дунёнинг бир бўлагидек ҳис этишни жуда ёқтирасиз. Дунё хабарларини кузатиб борасиз, шу сабаб ўзингиздан минглаб чақирим узоқликда нималар содир бўлаётгани сир эмас. Керак бўлса, умуман бегона одамларга ҳам ёрдам қўлини чўзишга тайёрсиз.\nСиз учун бахтга эришиш шарт эмас, сиз ҳаётнинг ҳар жабҳасидан бахт топа оласиз! Қизиқувчанлигингиз сабаб сиз бирор жой ёки бирор юмуш билан узоқ вақт қололмайсиз, бу аниқ. Бу каби инсонлар кучли интеллект соҳиблари ҳисобланиб, одамларни табассум қилишга мажбур этадилар.\nСизга маслаҳатимиз: шу руҳда давом этинг ва меҳнатларингиз ўз самарасини беради.\n4-рақамли эшикни танлаган бўлсангиз:\nҲаётингиз қизиқарли бўлишини истайсиз. Олдиндан айтиб бўлмас, тасодифий ҳодисалар сизга ёқади. Айнан шундай экстрималлик сизга завқ бағишлайди. Ноаниқликларга хотиржам қарайсиз, режасизлик сизни ташвишга солмайди. Ўзингиз тез-тез бузганингиз учун ҳам қоидаларни хушламайсиз. Ер юзидаги одамлар эркин, ҳеч қандай қоидаларсиз яшаса бахтли бўлади деган фикрни олға сурасиз!\nМустақил ҳаракат ва режасизлик сизга қувонч бахш этади. Доимий экстрималликни истайсиз. Бу нарса яқинларингизни жаҳлини чиқарсада, улар билишади: сиз бошқача бўлолмайсиз!\nБолалигингизда атракционлар парки севимли масканингиз бўлгани аниқ. Энди эса ҳаётингиз бошқаларни қўрқитувчи оддий атракционга айланган.\n5-рақамли эшикни танлаган бўлсангиз:\nСизга бир маромдаги тинч ҳаёт ёқади. Сиз ҳар қандай ишга тайёрсиз, фақат бу вазифа сизга роҳат бахш этса кифоя. Айниқса, ҳаммаси режадагидек бир маромда кетса. Шу билан бирга яхшиликни ўйлаб, қаршиликларга тўла йўлдан юришдан ҳам тоймайсиз! Икки йўлдан ҳаммаси аниқ, бироқ хавфли йўлни танлайсиз, ва ундан ўзгача бир маҳорат билан чиқиб кета оласиз.\nДеярли ҳар доим ҳақ бўлиб чиқасиз, атрофдагилар сизни ўз қарорингизда ишонч билан туришингизни қадрлашади ва сизга ишонишади. Келаётган йил учун сизда бир дунё режалар бор. Бошқалар учун қийин туйилган йўлни танланг, бу сизга янада янги имкониятлар эшигини очади.\n6-эшикни танлаган бўлсангиз:\nСизга тинч ва сокин ҳаёт ёқади. Узоқ муддатли ёлғизлик сизни чўчитмайди. Сизга ўзингиз етарли, ўзингиз кўпчиликнинг ўрнини боса оласиз.\nЙўқлигингиз сезилмаслиги мумкин. Чунки сиз барча ишларни индамай қойиллатадиган миллионерларга хос табиатга эгасиз. Иқтисодиёт борасида юритаётган фикрларингиз 100% га тўғри. Ишончли муносабатларни бебаҳо эканлигини билганингиз учун ҳам қадрлайсиз.\nКелгусида ҳам оммавий тадбирларда фаол иштирок этишингизни тавсия қилардик, айнан ўша ерда ўзингизга керак инсонларни учратишингиз мумкин.\nИмкониятларни қўлдан бой берманг!\nТеглар: ҳаётга фикрларингиз ақлли Руҳингизга қойиллатадиган Айниқса\nФастфуд соғлиққа зарар етказмаслиги учун нима қилиш керак?\n11:21 / 22-03-2017


Бор қилинганларга назар солиш (2-қисм)\n18:04 / 15.04.2018 1526 pdf Ўқиш режими + -\nАллоҳнинг биру борлигига ва баркамол сифатларига далолат қилувчи бошқа оят-белгилар жуда ҳам кўп.\n«У осмондан сув туширган Зотдир. Бас, у (сув) ила турли набототлар чиқардик. Ундан янги сабза урган ўсимликларни чиқардик. Ундан ғужум-ғужум бошоқлар ва хурмодан – унинг тугунчасидан яқин шингиллар ҳамда узумлардан боғлар, шунингдек, бир-бирига ўхшаган ва ўхшамаган зайтун ва анорларни чиқарамиз. Унинг мева тугиш пайтидаги мевасига ва пишишига назар солинг. Албатта, бунда иймон келтирадиган қавм учун оят(белги)лар бордир», (Анъом сураси, 99-оят).\nУшбу ояти каримада ғафлат босган инсон мулоҳаза қилмайдиган улкан ҳақиқатлар баён қилинади. Буларнинг ҳар бири Аллоҳ таолонинг биру борлиги ва баркамол сифатларининг улкан далолатидир.\n«У осмондан сув туширган Зотдир».\nОсмондан сувни Аллоҳ таоло туширмаса, ким туширади? Одамлар ўзлари нозил қила оладиларми? Нима учун ҳар йили айрим жойларда қурғоқчилик оқибатида инсоният мислсиз зарарлар кўрмоқда? Демак, осмондан сувнинг ўз вақтида ёмғир ёки қор сифатида тушиб туриши катта неъмат экан.\n«Бас, у (сув) ила турли набототлар чиқардик».\nОсмондан тушган сув турли набототларнинг чиқишига сабаб бўлади. Сувсиз ҳаёт бўлмаганидек, набототларсиз ҳам ҳаёт бўлмайди. Шунинг учун қурғоқчилик бўлган жойларда амаллаб ичгани сув топилганда ҳам, ҳаёт кечириш оғирлашиб кетади. Экинлар, набототлар қуриб, ҳайвонлар ва инсонлар қирила бошлайди. Ер юзидаги набототларни Аллоҳ ундирмаса, ким ундиради? Ҳар ким ўзича бир туп нарсани кўкартира олмайди-ку. Ушбу набототлар ҳам Аллоҳнинг биру борлигига яққол далилдир. Сув туфайли турли набототлар ундирилиб, шу билан кифояланиб қолинмайди. Балки ўша набототлардан бошқа нарсалар яратилади.\n«Ундан янги сабза урган ўсимликларни чиқардик».\nЯшил гиёҳлардан кўра инсонлар учун янада фойдалироқ неъматлар ҳам бор.\n«Ундан ғужум-ғужум бошоқлар... чиқарамиз».\nБошоқлар инсонлар ва ҳайвонларга озуқа, ўсимликларга уруғ ҳам бўлади.\n«...ва хурмодан – унинг тугунчасидан яқин шингиллар... чиқарамиз».\nХурмо ҳам бошқа дарахтлар каби оддий бир дарахт. Аммо кўплаб унга ўхшаш дарахтлар мевасиз бўлгани ҳолда, хурмонинг узиб олишга яқин, қулай жойида шингил-шингил мевалари бор. Буни ким қилди? Дунё бир ёқадан бош чиқариб, битта дона хурмо дарахтини ярата оладими? Йўқ, албатта. Нима учун одамлар бу ҳақиқатни ўйлаб кўрмайдилар?\n«...ҳамда узумлардан боғлар...»\nУзумни олайлик. Унга ўхшаш бошқа набототлар кўп. Аммо айнан узумзор боғлар бор. Ундан турли хилдаги узум мевалари олинади. Бир хил наботот бўлса ҳам турли рангли, турли шаклли ва турли таъмли мевалар ҳосил қилади. Буларнинг ҳаммасини ким қилмоқда? Бунга Аллоҳдан ўзга ким қодир? Ҳеч бўлмаса, шуни ўйлаб кўриб, хулоса чиқарсалар бўлмайдими?\n«...шунингдек, бир-бирига ўхшаган ва ўхшамаган зайтун ва анорларни чиқарамиз».\nБулар ҳам ажойиб бир мўъжизалар. Зайтун ва анорга ўхшаш дарахтлар кўп. Бу меваларнинг пайдо бўлиши, тузилиши, хусусиятлари, самараси ўз-ўзидан бўлиб қолмайди, албатта. Хўш, буларни ким қилади? Ким қодир бу ишларга? Албатта, Аллоҳдан ўзга ҳеч ким қодир эмас.\n«Унинг мева тугиш пайтидаги мевасига ва пишишига назар солинг».\nБу пайтдаги ажойиб ўзгаришлар, гўзалликлар ва киши ақли бовар қилмайдиган жараёнлар – ҳамма-ҳаммаси Аллоҳ таолонинг биру борлигига ёрқин далилдир. Дунё пайдо бўлганидан буён ҳеч ким бир донагина бўлса ҳам мева ярата олмаган. Ана шунинг ўзи ҳам Аллоҳ таолога иймон келтиришга чорламайдими? Хўш, ким бу нарсалардан ибрат олади?\n«Албатта, бунда иймон келтирадиган қавм учун оят(белги)лар бордир».\nАммо иймонсизлар ибрат олмайдилар, бошқа йўллардан юраверадилар.\nАллоҳ таолони барча ҳолатларида зикр қилиб юрадиган ва Аллоҳ таолонинг яратган нарсалари ҳақида ҳақиқий тафаккур қиладиган мўминлар эса уларнинг беҳуда яратилмаганини англаб етадилар ва уларнинг барчасидан ибрат оладилар.\n«Улар Аллоҳни тик турган, ўтирган ва ёнбошлаган ҳолларида зикр қиладилар ва осмонлару ернинг яратилиши ҳақида тафаккур қиладиларки: «Роббимиз, буни бекорга яратганинг йўқ, Ўзинг поксан, бизни олов азобидан сақлагин», (дейдилар) (191-оят).\nУшбу ояти каримадан кўриниб турибдики, Аллоҳнинг биру борлиги ҳамда чексиз қудрати ва бошқа комил сифатларини тўла англаб етиш учун ибодат ва тафаккур лозим экан. Бири бўлиб, иккинчиси бўлмаса ҳам иш битмас экан. Аллоҳни тик турган, ўтирган ва ёнбошлаган ҳолларда эслаш даражаси улуғ даража бўлиб, инсон ибодатда олий мақомга эришгандагина ушбу даражага кўтарилади.\n«Улар Аллоҳни тик турган, ўтирган ва ёнбошлаган ҳолларида зикр қиладилар ва осмонлару ернинг яратилиши ҳақида тафаккур қиладиларки...»\nШундай даражада тафаккур қилган одамнинг қалби соф ҳолга келади ва дуо қилса, ижобат бўладиган мақомга етади.\n«Роббимиз, буни бекорга яратганинг йўқ...»\nИбодат қилиб, осмонлару ернинг яратилиши ҳақида фикр юритган одам Аллоҳ таоло бу нарсаларни бекорга яратмаганини албатта тушуниб етади ва:\n«Ўзинг поксан…» деб тасбеҳ айтиб, У Зотни ёдга олади. Ушбу борлиқнинг яратилиши, ундаги нарсаларнинг ҳақиқатини тушуниб етиш буларни қилишда тадбиркорлик, ҳикмат ва мақсад борлигини англаб етишга олиб боради. Шундай бўлса, бу дунёда яшаётган кишилар учун адолат ҳам зарурлигини тушуниб етади. Демак, одамлар қилган ишларнинг ҳисоб-китоби ҳам бўлади. Бу иш бу дунёда эмас, у дунёда амалга оширилади. Шу боисдан охират умидида дуо қилиш бошланади:\n«...бизни олов азобидан сақлагин».\nДўзахда куйишдан ҳамма ҳам қўрқади. Хусусан, ибодатли, иймонли, тафаккурли кишилар бу ҳақиқатни тўлиқ ҳис этадилар.\nШундай қилиб, Исломда дунё ва ундаги мавжуд нарсаларга яхши ёки ёмон деб қаралмайди. Балки улар яхшилик ва ёмонликка бурилиши мумкин нарсалар деб қаралади. Мазкур нарсалар инсоннинг уларга бўлган муносабатига қараб яхши бўлиши ҳам, ёмон бўлиши ҳам мумкин. Ким унга тўғри фикр билан қараса, дунёнинг фитнасига учмайди. Ким унга юзаки назар билан қараса, унинг фитнасига учраши турган гап.\nИслом дунё ва ундаги мавжуд нарсаларни яхшилик томонга буриш таълимотларини тақдим қилгандир.\nУ Зот бизга бор қилинганлардаги нарсаларга ибрат назари солишимизни насиб қилсин, лекин бизга бор қилинганларнинг зотлари устида тўхталишга изн бермасин! Аллоҳ таоло бизга фаҳмлар эшигини очсин ва бизни жисмларнинг мавжудлигига далолат қилмасин!\nБор қилинганларга назар солиш (1-қисм)\n18:02 / 15.04.2018 1525\nОила раҳбарлиги масаласи\n19:04 / 16.04.2018 3582\nВараънинг турлари ва даражалари (3-қисм)\nШубҳали нарсага нисбатан керак бўлган муносабат бир неча хил бўлади1. Вожиб.Ўзиникими ёки ўзганикими, аниқ бўлмаган молни олмаслик.2. Мустаҳаб.Молининг кўпи ҳаром давоми...\n1565 22:23 / 09.03.2018\nҲожатмандлик банданинг зотида бордир\nЎта ҳожатмандлигинг зотингда бордир. Сабабларнинг келиши эса сенга улардан махфий бўлганларини эслатиш учундир. Зотий ҳожатмандликни ўткинчи нарсалар йўқота давоми...\n2630 09:55 / 24.06.2018\nҒийбатни ҳаром қилган оят (2-қисм)\nҲикоя. Бир куни Зайд ибн Собит розияллоҳу анҳу масжидда суффа аҳлига Расулуллоҳ соллаллоҳу алайҳи васалламдан эшитганларини айтиб бериб ўтирган эдилар. Бу вақтда давоми...\n1973 18:53 / 10.03.2018\nЗулм қиёмат кунининг зулматларидандир\nАна у Бизларга Аллоҳнинг марҳамати Унинг осмонидан тўкилмоқда. Ана у Аллоҳ субҳанаҳу ва таолонинг саховати ва ёрдами билан Унинг фазлу карами ва эҳтироми давоми...\n1859 19:22 / 22.01.2018\n31360 11:58 / 10.10.2018\n37865 11:56 / 10.10.2018\n6514 08:41 / 09.11.2019


Хитой Олимпиада хавфсизлигини кафолатламоқда\n28 июн 2022, Тошкент вақти: 14:08\nХитой ҳукумати Пекинда бўлиб ўтадиган Ёзги Олимпиада ўйинларининг хавфсизлиги таъминланишига кафолат бермоқда.\nОлимпиада ўйинлари матбуот котибининг бу ҳақдаги баёнотидан бир кун аввал Шинжон-Уйғур мухтор туманида полиция участкасига ҳужум уюштирилиб, полициянинг 16 ходими ўлдириб кетилган эди.\nХитой Жамоат хавфсизлиги вазирлиги бу ҳужумга алоқадорликда гумон қилинган икки шахс ҳибсга олинганини маълум қилди. Расмийнинг айтишича, бу шахслар Хитой сиёсатига қарши кураш олиб бораётган маҳаллий этник уйғурлар ҳаракатига аъзо бўлган.\nАйни пайтда Шинжонда хавфсизлик чоралари кучайтирилмоқда. Маҳаллий оммавий ахборот воситалари полиция ходимлари сони кўпайтирилиб, йўлларда қўшимча назорат пунктлари ўрнатилганини хабар қилмоқда.


Қирғизистонда Конституциявий суд фаолияти тўхтатилди\n11 апрел 2021, Тошкент вақти: 08:06\nМуваққат ҳукуматга кўра¸ Қирғизистон Конституциявий суди асосан конституцияни бузиш билан шуғулланган.\n13 апрел куни Қирғизистон муваққат ҳукумати шундай қарорга келди. Инқилобий ҳукумат аъзолари баёнотига кўра, Конституциявий суд фаолияти янги таҳрирдаги Бош қонун қабул қилингач, қайта тикланиши мумкин.\nКонституциявий суд фаолиятини тўхтатиш тўғрисидаги қарорни муваққат ҳукуматнинг ҳуқуқ-тартибот тузилмалари бўйича мувофиқлаштирувчиси Азимбек Бекназаров эълон қилди.\nҚарорда айтилишича, Конституциявий суд ўз фаолияти давомида Қирғизистонда оилавий бошқарув тизимини мустаҳкамлашга кўмак бериб келган.\n“Масалан, 1998 йилда мазкур суд Ақаев учинчи муддат президентликка сайланишга ҳақли экани тўғрисида қарор чиқарган. 2005 ва 2009 йиллари эса президент Бакиевнинг конституцияга киритган ўзгартиришларини қонуний, деб топган. Бунинг оқибатида эса Бакиевнинг ҳокимиятни узурпация қилишига замин ҳозирланган”, дейилади ҳукумат қарорида.\nҚарорни ўқиб эшиттирган Азимбек Бекназаровга кўра, демократик Қирғизистоннинг монархия давлатига айланиб қолаёзишига Конституциявий суд чиқарган қарорлар катта ҳисса қўшган.\n- Конституциявий суд Асосий қонунни ҳимоя қилиш ўрнига Бакиев манфаатларини ҳимоя қилишга ўтди. Бу билан мазкур тузилма ўзини ўзи обрўсизлантирди. Бизга халқ вакилларидан Конституциявий суд фаолиятини тўхтатиш тўғрисида жуда кўп талаблар келиб тушди, деди Азимбек Бекназаров.\nЖурналистлар билан холи қолгач эса, муваққат ҳукумат расмийси Конституциявий суд фаолиятини тўхтатиш тўғрисидаги қарорнинг қабул қилинишига бошқа сабаблар ҳам асос бўлганини айтди:\n- Айрим кучлар Конституциявий суд қарори билан муваққат ҳукумат фаолиятини ноқонуний, деб топиш ва тўхтатишга ҳаракат қилаётгани тўғрисида маълумотлар мавжуд. Шунинг учун, вазиятни издан чиқармаслик мақсадида, биз мана шундай қарорга келдик, деди Азимбек Бекназаров.\nАйни пайтда Қирғизистон Конституциявий суди ҳакамлари муваққат ҳукумат қарорига бўйсуниб, ўз фаолиятларини тўхтатишларини, бироқ қарорда кўрсатилган сабаблар билан келиша олмасликларини билдирдилар. Конституциявий суд раиси Светлана Сидиқовага кўра, муваққат ҳукуматнинг мазкур идора устидан иддаолари асосли эмас.\n- Менинг фикримни эшитмоқчи бўлсангиз, айтай: бу нотўғри қадам. Демократик жамият қураётган давлат учун Конституциявий суд ўта зарур тузилмадир. Биз ўз фаолиятимиз давомида доимо Конституция ва фуқаролар ҳимоясида бўлганмиз. Афсуски, Конституцияга киритилган сўнгги ўзгаришлар туфайли бизнинг ваколатларимиз жуда чекланиб қолган. Шунинг учун ҳам биз айрим муаммолар юзасидан сукут сақлашга мажбур бўлганмиз, деди Светлана Сидиқова.\nКонституциявий суд раиси фикрича, Қирғизистонда Бош қонуннинг жуда кўп марта ўзгартирилгани ҳуқуқий бошбошдоқлик тенденциясини пайдо қилган ва бу хатарли ҳолатдир.\n- Янги Конституция ишига халқаро экспертларни, Венеция комиссиясида ишлаётган ўз ишининг устаси бўлган мутахассисларни жалб қилиш лозим. Янги Конституция, у ёки бу ҳокимият бутоғига ҳокимиятни узурпация қилиш имкониятини қолдирмаслиги лозим, деди Светлана Сидиқова.\nМуваққат ҳукумат расмийларига кўра, янги таҳрирдаги Қирғизистон Конституцияси қабул қилингач, Конституциявий суд фаолияти қайта тикланиши мумкин. Муваққат ҳукумат янги Конституцияда Қирғизистоннинг парламент республикаси сифатида қайд этилишини айтмоқдалар.\nХабарларга кўра, янги таҳрирдаги Конституция уч ойлик муддат ичида ишлаб чиқилади ва халқ муҳокамасига тақдим қилинади.


Тошкентда бир-бирига туташган 5та уйда ёнғин чиқди\n28 май 2022, Тошкент вақти: 21:17\nТошкентлик ўт ўчирувчилар.\nТошкент шаҳри Шайхонтоҳур туманида 8 февраль куни бир-бирига туташган 5 та уй ёнғиндан зарар кўрди.\nФавқулодда вазиятлар вазирлигининг билдиришича, ёнғин Дучор берк кўчасидаги 14 А-уй ҳудудида соат 13:09 да бошланган.\n“Воқеа жойига шаҳар Фавқулодда вазиятлар бошқармасининг 3 та ёнғин-қутқарув экипажи соат 13:16 да етиб борган, ёнғин соат 13:30 да қуршаб олиниб, соат 14:18 да тўлиқ ўчирилган”,-дейилади хабарда.\nЁнғинда бир-бирига туташган 5 та уйнинг томи ва ички қисми – жами 130 квадрат метр майдон ёнган. Уйнинг 360 квадрат метри ёнғиндан сақлаб қолинган.\nВазирлик ёнғин сабаблари ва зарар миқдори аниқланаётганини билдирган. Хабарда ёнғин пайтди зарар кўрган одамлар бўлгани ёки бўлмагани ҳақида маълум қилинмаган.


Марказий Осиë: сув тортишуви ҳалокатга элтиши мумкин\n26 июн 2022, Тошкент вақти: 07:19\nҚирғиз мутахассисларини мамлакат ҳудудларидаги сувга Қирғизистоннинг ўзи эгалик қила олмаслиги асабийлаштирмоқда.\n“Марказий Осиёда тобора кучайиб бораётган сув - энергетика муаммоси Қирғизистон миллий хавфсизлигига таҳдид солувчи энг асосий омиллардан биридир”.\nҚирғизистон президенти Қурмонбек Бакиев 12 феврал куни ўтган Хавфсизлик кенгашининг навбатдаги йиғилишида мана шу гапни айтди.\nПрезидент Бакиев фикрича, Марказий Осиёда сув-энергетика заҳираларидан фойдаланиш муаммоси минтақада камсувлик жараёни бошлангач¸ янада кучайган. Шунинг учун ҳам бу масала¸ Бакиев таъкидича¸ Қирғизистон миллий хавфсизлигига ташқи таҳдид ҳисобланади.\nҚирғизистон президентининг айтишича, бу таҳдиднинг олдини олиш учун муаммони минтақадаги барча давлатлар манфаатини ҳисобга олган ҳолда ҳал этиш лозим.\nШу ўринда президент Бакиев Россия ёрдамида қурилиши режалаштирилган Қамбарота ГЭСининг барпо этилиши “сув тақчиллиги таҳдидини камайтиришга хизмат қилади”, дея таъкидлади.\nҚирғизистондаги сув муаммолари ва гидроэнергетика институти директори Дуйшўн Маматқановнинг айтишича, муаммо фақат шу йўл билангина ечилиб қолмайди. Сув-энергетика муаммоси туфайли юзага келаётган таҳдидни фақат масаланинг адолатли ҳал этилишигина бартараф эта олади.\n- Қирғизистонда йилига 50 миллиард кубометр сув ҳосил бўлади. Мамлакат бу сувнинг фақат 25 фоизини ишлатиш ҳуқуқига эга.\nТожикистонда эса йилига 60 миллиард кубометр сув пайдо бўлади. Бу давлатга ўз сувининг фақат 7 миллиардини ишлатиш ҳуқуқи берилган.\nМинтақада сув заҳираларининг тақсимланишига оид ҳужжат шўролар даврида ишлаб чиқилган. Шўро ҳукумати бунинг эвазига Қирғизистон ва Тожикистонга дотация берган.\nАммо мустақил бўлганимиздан сўнг ҳам шўролар даврида пайдо бўлган бу ҳужжат Қозоғистон ва Ўзбекистон босими билан амалда қолаверди, дейди академик Дуйшўн Маматқанов.\nУнинг фикрича, бу ҳужжатнинг амалда қолаётгани Қирғизистон ва Тожикистон энергетик тараққиёти учун бир қатор тўсиқларни пайдо қилган. Пировардида бу икки давлат раҳбарлари мазкур ҳужжатга зид равишда миллий манфаатлардан келиб чиқиб ҳаракат қилишга мажбур бўлмоқдалар. Бу эса ўз-ўзидан манфаатлар тўқнашувини келтириб чиқармоқда.\n- Қирғизистон йил сайин Тўқтўғул сув омбори учун 200 миллион доллар атрофида пул сарфлайди. Ўзбекистон эса бу сувдан фойдаланиб, йилига 800 миллион доллар фойда кўради.\nҚирғизистон ўз ерларини суғориш учун Тўқтўғулдаги сувнинг фақат 2 фоизидан фойдаланади.\nИккинчидан, Ўзбекистон ва Қозоғистон Тўқтўғул сув омборини таъминлаш учун Қирғизистон сарфлаётган 200 миллион долларнинг бир қисмини ҳам қопламайди.\nШунинг учун Қирғизистон Тўқтўғулдаги сувни қўшниларига берганидан кўра, электр энергияси ишлаб чиқариб сотса, фойда кўради. Бу ҳам манфаатлар тўқнашувидир, дейди Дуйшўн Маматқанов.\nАкадемикнинг айтишича, агар минтақа давлатлари ҳукуматлари сув заҳираларидан мувофиқлаштирилган ва адолатли тарзда фойдалансалар, ўзаро зиддиятларга барҳам берилади.\nОлимга кўра, мувофиқлаштирилган ва адолатли тақсим энг аввало сувни тежашдан бошланади.\n- Масалан, Қирғизистонда бир гектар ерга 8-10 минг кубометр сув сарфланади. Ўзбекистонда эса бу кўрсаткич гектарига 30 минг кубометрни ташкил қилади. Демак, сувни тежаш лозим.\nСувни тежаш орқали минтақа давлатлари манфаатлар тўқнашуви туфайли келиб чиқаётган зиддиятларни камайтиришга эришадилар, дейди Қирғизистон сув муаммолари ва гидроэнергетика институти директори, академик Дуйшўн Маматқанов.\nМутахассис фикрича, шу кунгача мана шу айтиб ўтилган муаммолар юзасидан минтақа ҳукуматлари бир қарорга келиш истагини билдирмаган, бу эса зиддиятни янада кучайтиради.\nБироқ Қирғизистон президенти Қурмонбек Бакиев хавфсизлик кенгашидан бир кун олдин ўтказилган матбуот анжуманида мамлакат миллий хавфсизлигига таҳдид солаётган омиллар ҳақида гапирар экан, "бу таҳдидлар ҳудудий яхлитлигимиз ва миллий манфаатларимизга зиён келтирмаслиги учун чора-тадбирларни кўра бошладик", деб билдирди.\n12 февралда ўтган Қирғизистон Хавфсизлик Кенгаши йиғилишида эса “Миллий хавфсизлик янги концепцияси” қабул қилинди.\nҲозирча жамоатчилик эътиборига ҳавола қилинмаган бу концепцияда сув-энергетика муаммосини ҳал этиш масаласига ҳам алоҳида эътибор қаратилгани айтилмоқда.\nАйни пайтда¸ Қирғизистон собиқ вице-премьери Бозорбой Мамбетов фикрича, сув-энергетика муаммосининг ҳал этилиши кўпроқ моддий омилларга боғлиқ:\n- 2007 йил ёзида Ўзбекистон ва Қозоғистонга 2 миллиард куб метр электр энергияси сотилган. Бу эса камида 4 миллиард куб метр сувнинг ортиқча сарфланишига сабаб бўлган. Ҳолбуки, ёз ойида бу электр энергиясига эҳтиёж бундан озроқ эди.\nБу ерда икки ҳолат мавжуд: биринчиси, минтақа раҳбарларининг сув заҳираларидан фойдаланишга бефарқлиги, иккинчиси, Қирғизистон фойда кўриш мақсадида сувни кўпроқ чиқариб, электр энергияси ишлаб чиқаришини кўпайтиришга ҳаракат қилгани, дейди Бозорбой Мамбетов.\nАйни пайтда Ўзбекистон томони Қирғизистонни сув заҳираларидан бир томонлама фойдаланаётганликда ҳамда халқаро шартномалар ва минтақа давлатлари манфаатига зид равишда сувни ўзлаштираётганликда айблаб келади.\nБу борада 2008 йилнинг ёз ва куз мавсумларида “Халқ сўзи” ва “Народное слово” газеталарида ҳам бир неча мақола чоп этилганди.\nРасмий Тошкент фикрича, Қирғизистон сув заҳираларидан фойдаланиш тўғрисидаги халқаро қонунлар меъёрларига зид равишда ҳаракат қилаётир.


Европа қайта қуриш ва тарққиёт банки Тошкентда ваколатхонасини очиши мумкин\n30 октябр 2020, Тошкент вақти: 01:23\nЕвропа қайта қуриш ва тарққиёт банки логотипи.\nЕвропа қайта қуриш ва тарққиёт банки делегацияси ташқи ишлар вазири Абдулазиз Комилов билан Тошкентда банк ваколатхонасини ташкил этишнинг амалий жиҳатларини муҳокама қилди. Бу ҳақда Ўзбекистон ташқи ишлар вазирлиги расмий сайти 3 октябрь куни хабар берди.\nХабарда айтилиишча, вазир Абдулазиз Комилов Европа қайта қуриш ва тарққиёт банкининг Марказий Осиё ва Россия бўйича ижрочи директори Наталья Ханженкова билан Тошкентда учрашган.\nУчрашувда банк ваколатхонасини очишдан ташқари Ўзбекистон билан кейинги 5 йилликдаги ҳамкорлик стратегияси ҳам муҳокама қилинди.\nЎзбекистон Европа қайта қуриш ва тарққиёт банки билан 1992 йилда ҳамкорликни бошлаган эди. Банк 2005 йилгача Ўзбекистонда умумий қиймати 823 миллион еврога тенг бўлган 54та лойиҳани амалга оширган.\n2005 йилдан бошлаб банк Ўзбекистондаги лоийҳаларни молиялашни тўхтатиб, расмий Тошкент билан алоқаларни узган эди.\n2003 йилда Тошкентда ўтган Европа қайта қуриш ва тарққиёт банки директорлар кенгаши йиғилишида собиқ президент Ислом Каримов қийноқлар мавжудлигини тан олишни истамаганидан сўнг банк ўзбек ҳукумати билан ҳамкорликни сусайтира бошлаган эди.\nБанк Ўзбекистонда қийноқларга барҳам берилишини Тошкент билан ҳамкорликнинг асосий шартларидан бири сифатида кўриб келади.


09 март 2021, Тошкент вақти: 00:48\nФарғона шаҳрида яшовчи 70 ёшли Фазилатхон Қорабоева бир неча йиллардан бери кўча ёқасида майда-чуйда сотиш билан кун кечиради. Унинг айтишича, ёймачилик билан шуғулланаётганларнинг аксарияти кўп болали аёллардир. Ўзининг ҳам саккизта фарзанди бор. Улардан биттасигина ишлайди, яъни қоровуллик қилади.\nСабоҳатхон Раҳмонова ҳам ўзи ногирон, тўртта боласи борлигини, рўзғор юритиш учун ёймачилик қилаётганини айтади.\nЁймачиларнинг таъкидлашича, бир йил муқаддам Вазирлар Маҳкамасининг 330-қарори чиққандан сўнг уларга ҳам тинчлик бўлмай қолган. Милиция ходимлари ва солиқчилар уларнинг савдо қилишига қаршилик кўрсатяпти.\nКўпчилик ёймачиларнинг сўзларига қараганда, улар ҳам ишлашни хоҳлайди. Лекин завод ва корхоналар ишламагани учун бунинг иложи йўқ.\n“Аёл киши, айниқса, ўзбеклар учун кўчада ўтириб савдо қилиш орият ҳисобланади”, дейди улар.\nФарғонадаги деҳқон бозорининг атрофида жуда кўплаб ёймачиларни учратиш мумкин. Лекин улар негадир бозорнинг ичига кириб савдо қилмаяпти. Ёймачилар бозорда савдо қилиш учун патта пули ва солиқ тўлашга имкони йўқлигини таъкидлайди.\n“Фарғона шаҳри деҳқон бозори” очиқ акциядорлик жамияти бошқаруви раиси Одил Арслонқулов айтишича, ёймачиларни бозор ҳудудида савдо қилишга кўндириш учун улар орасида тушунтириш ишлари олиб борилмоқда.\nИнсон ҳуқуқлари Фарғона вилояти бўлими раиси Абдусалом Эргашевнинг таъкидлашича, 330-қарорнинг ижобий жиҳатлари ҳам бор. Бунинг натижасида бозорлар анча ободонлашган. Лекин бу қарор сармояси кам бўлган савдогарларга, бошқача айтганда, ёймачиларга катта зарба бўлган. Чунки улар патта пули, солиқни тўлашга кўп ҳолларда қодир эмас.\n“Озодлик” мухбири мавзуни ёритиш чоғида Фарғонадаги деҳқон бозори атрофидаги ёймачилар ишларини бир муддат кузатиб турди. Ёймачилар солиқчи ёки милиция ходими яқинлашаётгани кўриши билан молларини қопга солиб, уларнинг кетишини кутиб тургани ҳолларига гувоҳ бўлди.


LG ва Google компаниялари Android Wear 2.0 негизида ақлли соат ишлаб чиқишди\n09:28 / 13.02.2017\nLG Watch Sport ва LG Watch Style нафис қўлсоатлари ҳар доим алоқада қолиш имконини беради.\nLG Electronics (LG) ва Google компаниялари янги Android Wear 2.0 дастурий таъминотида ишлайдиган ақлли соатларни расман тақдим этди. LG Watch Sport ва LG Watch Style соатларининг глобал миқёсдаги савдолари 10 февраль куни АҚШдан бошланади. Кейинроқ, шу ойнинг ўзида бу соатларни Европа ва Осиёнинг етакчи мамлакатларида Google Store онлайн дўкони ёки айрим чакана савдо дўконларида харид қилиш мумкин бўлади.\nLG Watch Sport ва LG Watch Style соатларига Qualcomm® Snapdragon™ Wear 2100 процессорлари ўрнатилган бўлиб, улар янги авлод электроникаси учун мўлжаллангандир. Иккала моделда ҳам Google Assistant иловаси бор. LG Watch Sport соати, шунингдек, NFC – тегмасдан тўлаш имконини берувчи тизим негизидаги Android Pay тўлов тизимини ҳам қўллаб-қувватлайди. LG Watch Sport соати ёрқин юмалоқ P-OLED дисплей билан жиҳозланган. Соат корпуси тобланган пўлатдан ишланган. Экранни Gorilla Glass 3 шишаси ҳимоя қилади. Камари термопластик полиуретандан ясалган.\nLG Watch Style модели — бу ихчам, нафис ва ажойиб аксессуардир. Улар ташқи кўриниши чиройли бўлиши билан бирга амалий имконияти кенг бўлган ақлли соатларни ёқтирадиган шаҳарликларга мўлжалланган. LG Watch Style дизайни 3 хил: кумуш, титан ва пушти тилла рангда ишлаб чиқарилади. Турли тусдаги камарлар соатнинг ташқи кўринишини кайфиятга қараб ўзгартириш имконини беради.\nLG Watch Sport ва LG Watch Style ақлли соатлари 27 февраль 2 март куни Испаниянинг Барселона шаҳрида бўлиб ўтадиган MWC-2017 кўргазмасида ҳам намойиш этилади.\nAndroid Wear 2.0 дастурида циферблатларни созлаш имкони пайдо бўлган. Унинг воситасида керакли функцияларни асосий ойнага чиқариш мумкин бўлади. Бундан ташқари, тизим циферблатларни тезда алмаштириш имконини беради. Google Fit иловасида ҳарорат, масофа, сарфланган калория ҳамда соатда пульс ўлчагич бўлса, пиёда юриш, югуриш ёки велосипедда сайр қилиш чоғида пульсни назорат қилиш мумкин. Шу қаторда ўтириб-туриш, гантел ва штангани такрорий кўтаришлар сонини санашларни ҳам илованинг ўзи бажаради. Android Wear 2.0 дастурида иловани бевосита соатнинг ўзига юклаш имкони мавжуд. Шу билан улар телефонсиз ҳам ишлаши мумкин, яъни соатда мобил модул бўлса кифоя, бевосита соатнинг ўзидан ҳам қўнғироқ қилса бўлади. Фойдаланувчилар соат экранидаги клавиатура ёрдамида матнли хабарларга жавоб бера олишади. Google, шунингдек, Google Assistant овозли ёрдамчини ҳам киритган.


OzodDayjest: Наманганлик уч "социал маугли" ҳужжат олиши учун ДНК экспертизаси керак бўлди\n08 май 2021, Тошкент вақти: 03:41\nНаманган вилояти Поп туманида тоғда ўсган уч нафар бола аниқланди. Масъуллар Ўзбекистонда етиштирилган мош нега экспортдан қайтганига ойдинлик киритди. Тошлоқда қотиллик жинояти фош қилинди.\nНаманганда тоғда ўсган болалар топилди\nНаманган вилояти Поп туманида тоғда ўсган уч нафар бола аниқланди (“Инсон ва қонун”, 16 апрель). Гап шундаки, чўпонлик билан шуғулланган Содиқжон Азимов асосий вақтини тоғда ўтказган. 2003 йилда у шаръий никоҳ асосида уйланган ва бирин-кетин уч ўғил фарзанд кўрган. Учала фарзанд хам шифохонада эмас, яйловда туғилган. Айни пайтда 15, 13 ва 11 ёшга кириб улгурган болаларга туғилганлик ҳақида гувоҳнома ҳам олинмаган. Орадан шунча йил ўтиб, чўпон ота ФҲДЁ бўлимига туғилганлик ҳақида гувоҳнома олиш учун мурожаат қилган. Аммо болаларга гувоҳнома бериш учун ДНК суд-биологик экспертизаси ўтказишга тўғри келган. Экспертиза Содиқжон Азимов ва унинг аёли болаларнинг чиндан ҳам ота-онаси эканини тасдиқлагач, уларга туғилганлик ҳақида гувоҳнома берилган. Поп тумани адлия бўлими бошлиғи Азамат Жўраев ватандошларни ҳужжат масаласида эътиборли бўлишга ундаган.\nЎзбекистонда етиштирилган мошнинг сифати хитойлик импортёрларда шубҳа уйғотди (“Оила даврасида”, 18 апрель). Шу боис катта миқдордаги маҳсулот экспортдан қайтган. “Ўзстандарт” агентлиги вакилларига кўра, мошнинг табиийлигини исботлаб берадиган халқаро сертификатнинг йўқлиги хитойликларда шубҳа уйғотган. “Мамлакатимиздаги стандартлар МДҲ ҳудудида монеликсиз амал қилса-да, халқаро стандартлар талабини тўла жорий этишда муаммоларимиз йўқ эмас”, деган “Ўзстандарт” агентлиги бош директорининг ўринбосари Жасур Шукуров. Қайд этилишича, айни пайтда ушбу масалага аниқ ечим топиш чоралари изланмоқда.\nХабар қилинишича, 2018 йил давомида Ўзбекистон сертификатлаштириш органлари томонидан жами 148,8 миллиард сўмлик маҳаллий ва импорт маҳсулотлар истеъмолга яроқсиз, деб топилган. Унинг 50 миллиард сўми озиқ-овқат ва қишлоқ хўжалиги маҳсулотлари саналади.\nФарғонада аёл жасадини каналга ташламоқчи бўлган шахс қўлга олинди\nФарғона вилояти Тошлоқ тумани ҳудудида қотиллик жинояти фош қилинди (“Постда”, 13 апрель). Тунда Катта Фарғона канали бўйлаб бетартиб ҳаракатланаётган “Ваз-2109” автомобили ички ишлар ходимларида шубҳа уйғотган. Машина тўхтатилганда ҳайдовчи Ш. З. товуқ фермасига гўшт олиб кетаётганини айтган. Аммо машинадаги адёлга ўралган юк ички ишлар ходимларининг гумонини кучайтирган. Текширув чоғи адёлга аёл жасади ўралгани маълум бўлган. Марғилон шаҳрида яшовчи Ш. З. Қўштепа туманида яшовчи, 1997 йилда туғилган У. М. исмли танишини жаҳл устида пичоқлаб ўлдиргани, жиноятини яшириш учун жасадни Катта Фарғона каналига оқизиб юбориш учун кетаётганини тан олади. Қайд этилишича, ушбу ҳолат бўйича жиноий иш очилган.


Юрак саломатлигини асрашга ёрдам берадиган туз миқдори кам маҳсулотлар - Zamin.uz\nНатрий жуда муҳим озуқавий модда бўлиб, рациондан бутунлай чиқариб ташланса, соғлиққа зарар етиши мумкин. Аммо ҳақиқат шундаки, инсон танаси тузга жуда оз эҳтиёж сезади ва меъёрни мунтазам равишда ошириб юбориш қон босимининг кўтарилиши ва юрак хуружи, юрак етишмовчилиги, инсульт ва ҳатто буйрак касалликлари хавфининг ошишига олиб келиши мумкин.\nТуз миқдорини қандай назорат қилиш керак? Аввало, у организмга яширин шаклда кириб боради: ярим тайёр, қайта ишланган гўшт, шунингдек, ресторан ва тамаддихоналарда тайёрланадиган таомлар таркибида ҳам кўп учрайди. Шу сабабли натрий миқдорини сақлаб қолиш ҳамда юракни ҳимоя қилиш учун таркибида туз миқдори кам бўлган маҳсулотларни истеъмол қилиш тавсия этилади.\nНўхат ва ловия\nТаркибида оқсил ва сабзавот клетчаткаси бўлган дуккаклилар соғлом вазн ва юрак саломатлиги учун жуда муҳимдир. Бундан ташқари, ушбу экинларнинг барчаси холестеринни ўз ичига олмайди. Консерваланган озиқ-овқатлардан кўра қуритилган маҳсулотларни танлаш тавсия этилади. Тўғри, уларни пишириш кўпроқ вақт талаб қилади, аммо консервадаги ловия ёки нўхат одатда жуда кўп яширин туз ва шакарни ўз ичига олади.\nАлбатта, кўпгина меваларда туз кам ёки умуман бўлмайди. Бундан ташқари, янги узилган мевалар клетчаткага бой, шунингдек, витамин ва минераллар, фойдали антиоксидант бирикмалар билан яллиғланишни камайтиради ва тана ҳужайраларини эркин радикал ҳужумларидан халос этишга ёрдам беради. Аммо қонда шакар кўп бўлса, меваларни эҳтиёткорлик билан истеъмол қилиш зарур. Уларнинг кўпчилигида учровчи глюкоза саломатлик учун хавфли бўлиши мумкин.\nЙогурт – юрак соғлиғига ғамхўрлик қиладиган ҳар бир киши учун яна бир ажойиб маҳсулот. Йогурт нафақат ҳазм қилишни қўллаб-қувватлайди, балки юрак хуружи ва инсульт хавфини камайтиради. Аммо йогуртни табиий, қўшимчаларсиз ва ҳатто шакарсизини танлаш муҳимдир. Акс ҳолда фойдали маҳсулот зарарли ширинликка айланиши мумкин.\nЁнғоқ ва писта\nЯхши янгилик: тадқиқотлар шуни тасдиқладики, мунтазам равишда ёнғоқ ёки писта истеъмол қиладиганлар натижада юрак хасталигига дучор бўлмайди. Шуни эсда тутиш керакки, туз, шакар, асал ёки сироп қўшмасдан, табиий ёнғоқларни тановул қилиш керак. Шундагина барча афзалликлар ўз натижасини намоён қилади.\nМева ҳамда сабзавот таркибида холестерин ва қон босимини пасайтиришга ёрдам берадиган муҳим озиқ моддалар мавжуд. Сарсабил, яшил ловия, бодринг, бақлажон, саримсоқ ва ошқовоқ каби сабзавотларда табиий туз мавжуд эмас. Уларни тез-тез истеъмол қилиш керак, аммо пишираётганда иложи борича камроқ туз қўшиш тавсия этилади.\nСоғлом овқатланиш учун яна бир ажойиб таом. Деярли барча дон таркибида углеводлар мавжуд бўлиб, улар қонда шакар миқдорини сақлаб туришга ёрдам беради. Ва, албатта, пишириш вақтида озроқ туз қўшишга ҳаракат қилиш керак.\nКўкат ва зираворлар\nТаом тайёрлаш вақтида кўп туз ишлатмаслик учун кўкат ва зираворлар қўшиш мумкин. Бундан ташқари, кўпгина зиравор ва кўкатларнинг таркибида турли хил фойдали бирикмалар мавжуд бўлиб, уларнинг баъзилари юракни турли касалликлардан ҳимоя қилади. “Замин” янгиликларини “Facebook”да кузатиб боринг\n25-07-2021, 10:30, Sport\nЯнгиликлар » Ҳаёт тарзи » Юрак саломатлигини асрашга ёрдам берадиган туз миқдори кам маҳсулотлар


Ўзбекистондан Иссиқ-кўлга бўлган авиапарвозлар бекор қилинди - Фарғона.Ру ахборот агентлиги\n08:41 msk, 27 Май 2019\nЎзбекистондан Иссиқ-кўлга бўлган авиапарвозлар бекор қилинди\n18.07.2018 15:12 msk\n«Иссиқ -кўл»даги аэропорт. Knews.kg сайти фотоси\nТошкентдан Қирғизистоннинг Тамчи аҳоли пунктидаги «Иссиқ-кўл» аэропортига режалаштирилган авиапарвозлар бекор қилинди. Бу ҳақжа 18 июль куни KaktusMedia нашри хабар беради.\nТошкентлик аёл журналистларга Тамчи учун авиачипта олиш учун Diplomatic Vip & Travel компаниясига мурожаат қилганини айтади. Унга рейс бекор қилингани ва қачон тикланиши номаълумлигини айтишган. Журналистлар бу ҳодиса юзасидан «Ўзбекистон ҳаво йўллари» авиакомпаниясига мурожаат қилишади. Компания ҳам рейс бекор қилинганини тасдиқлаган. Авиакомпания вакилининг сўзларига кўра, рейс қайта тикланмаслиги мумкин.\nРейснинг бекор қилиниш сабаби ошкор этилмайди. Журналистлар суҳбатлашган тошкентлик аёлнинг фикрича, рейс талабгор йўловчилар бўлмагани сабаб бекор қилинган бўлиши мумкин. Унинг сўзларига кўра, тошкентликлар Иссиқ -кўлга автобусда боришга кўникишган, бундан ташқари яқинда у ерга поезд қатнови ҳам тикланган. Бу йўл самолётга қараганда анча арзон туради.\nЯнгидан таъмирланган «Иссиқ-кўл» аэропорти 2018 йил 29 июнда Ўш шаҳридан биринчи рейс самолётни қабул қилганди. Олма-Отадан биринчи халқаро рейс 3 июль куни уюштирилди. 4 июль куни Тамчига “Ўзбекистон ҳаво йўллари” миллий авиакомпаниясининг биринчи самолёти қўнди. Рейс чартер бўлиб, уни ўзбек томонидан Diplomatic Vip & Travel туристик компанияси, қирғиз томонидан Logos Travel компанияси уюштирганди. Самолётни тантанали равишда дипломатлар, раҳбарлар ва журналистлар кутиб олгандилар. Келажакда Тошкент-Тамчи-Тошкент авиарейслари ҳафтанинг сешанба кунлари амалга оширилиши, самолётлар бортга 190 тагача йўловчи қабул қилиши режалаштирилганди.\n24.Kg журналистлари 5 июлданоқ лойиҳанинг истиқболли бўлишига шубҳа билдиргандилар. Улар «Ўзбекистон ҳаво йўллари» сайтида Тошкент-Тамчи-Тошкент рейсига доир бирорта маълумот берилмаганига эътибор бергандилар. Авиакомпанияда рейс чартер бўлиб, унинг уюштирилишига Diplomatic Vip & Travel туристик компанияси жавоб беришини таъкидлашган. Фирма сайтида Иссиқ-кўлга бўлган турлар $380-505 баҳосида кўрсатилган ва бунга парвоз ҳаражати ҳам қўшилган. Журналистлар билан суҳбатда компания вакили Иссиқ-кўлгача авиачипта сотиб олиш мумкинлиги, унинг баҳоси $340 бўлиши, қайтишга– в $120 бўлишини айтган.\nБишкекнинг «Манас» аэропорти ходимлари Тошкентдан Иссиқ-кўлга бўлган аиварейслар Green Tour Service фирмаси уюштиришини таъкидлаганлар, лекин фирма билан боғланиш контактлари топилмаган.\n«Иссиқ-кўл» аэропорти 1975 йилдан захира аэропорти сифатида фойдаланиб келинган. Кейинги йиллар у ерда кенг кўламда реконструкция ишлари амалга оширилди ва аэропорт “халқаро” мақомига эга бўлди. Қирғиз ҳукумати авиапарвозлар Иссиқ-кўл туризмининг ривожланишига ҳисса қўшади, деб ҳисоблаганди. Бундан ташқари, Тошкентдан уюштирилган парвоз икки мамлакат ўртасидаги алоқаларнинг яхшиланаётганидан дарак, деб қабул қилинганди. Тошкент ва Душанбе шаҳарлари ўртасида авиапарвозлар 25 йиллик танаффусдан сўнг 2017 йили яна йўлга қўйилди.


Ваҳимага тушган БМТ, 9 йилда фош бўлган қотиллик, “шпион”ликда айбланаётган ўзбекистонлик... Бугун нималар бўлди? | Qalampir.uz\nВаҳимага тушган БМТ, 9 йилда фош бўлган қотиллик, “шпион”ликда айбланаётган ўзбекистонлик... Бугун нималар бўлди?\nЖамият\t21 Октябрь 2021 21:42 6909\nБугун, 21 октябрь куни Ўзбекистон ҳамда халқаро майдонда муҳим вокеаликлар содир бўлди. БМТ дунё давлатлари ваъдасини бажармаётганидан xавотирга тушган бўлса, Ўзбекистонда бир неча қонунчиликларга ўзгартириш киритилди. Спортдан сўз борганда Жалолов Ўзбекистоннинг бокс бўйича ЖЧ учун эълон қилинган таркибига қўшилмаганини қайд этиш мумкин. Шу каби муҳим хабарларнинг қисқача тафсилоти билан қуйида танишинг.\nНавоийда ҳамшира беморни калтаклагани айтилмоқда. ССВ ҳолатга изоҳ берди\nКеча, 19 октябрь куни ижтимоий тармоқларда Навоий вилояти Кармана туманидаги шифохоналардан бирида тиббиёт ходими ва шифокор қабулига келган бемор ўртасида юз берган тортишув акс этган видеолавҳа тарқалди.\nМазкур ҳолат Навоий вилояти Соғлиқни сақлаш бошқармаси томонидан шу куннинг ўзидаёқ назоратга олиниб, ўрганишлар олиб борилди.\nНега пойтахтда “маска”лилар тунги рейдга чиқмоқда?\nШу кунларда пойтахт Тошкент кўчаларида қора ниқобдаги бир гуруҳ аскар қуролланган шахслар ва йўл-патруль хизмати ходимлари йўлнинг асосий қатнов қисмини тўсиб қўйган ҳолда машиналарни тўхтатиб, автомобиллар салони ва ҳайдовчиларни тинтув қилаётгани фуқаролар эътиборига тушган. Бундай воқеалар асосан эски Ўзбекистонда фавқулодда ҳолат эълон қилинганда ёки давлат тадбирлари олдидан рўй берар эди. Мазкур ҳолат бўйича QALAMPIR.UZ Ички ишлар вазирлиги матбуот котиби Шохруҳ Ғиёсов билан боғланди. Унинг айтишича, бу каби ишлар “Хавфсиз ҳудуд” махсус дастури доирасида амалга оширилмоқда.\nЎзбекистон Республикаси Президентининг “Рақобатбардош маҳсулотлар ишлаб чиқаришни янада кенгайтириш чора-тадбирлари тўғрисида”ги қарори қабул қилинди.\nҚарорга кўра, 2024 йил 1 январгача сунъий мўйна, зиғирпоя толасидан тўқилган газламалар, сунъий толалардан тайёрланган газламалар, шиша иплар, шиша толали матолар каби хомашё ва ярим тайёр маҳсулотларга импорт божхона божи “ноль” ставкада қўлланилади.\nСенаторлар тадбиркорликка оид қонун лойиҳасини қайтарди\nБугун, 21 октябрь куни Олий Мажлис Сенатининг йигирманчи ялпи мажлисида “Ижтимоий тадбиркорлик тўғрисида”ги Қонун кўриб чиқилди. Бу ҳақда Сенат Матбуот хизмати хабар берди.\nБухорода 18 ёшли қизни фоҳишаликка мажбурлаганлар қўлга тушди\nБухорода одам савдоси билан шуғулланиб, 18 ёшли қизни фоҳишалик қилишга мажбурлаган жиноий гуруҳ қўлга олинди. Улар мижоздан 800 минг сўм олаётганда ушланган.\nБожхона кодексининг 81 та моддасига ўзгартириш киритилмоқда\nБугун, 21 октябрь куни Олий Мажлис Сенатининг йигирманчи ялпи мажлисида “Ўзбекистон Республикаси Божхона кодексига ўзгартиш ва қўшимчалар киритиш ҳақида”ги Қонун муҳокама қилинди. Қонун билан амалдаги Божхона кодексининг 81 та моддасига ўзгартириш ва қўшимчалар киритилмоқда.\nБундан 9 йил олдин Қашқадарёда фуқарони ўлдириб, жасадини кўмиб кетган шахс ушланди.\nАниқланишича, 2012 йил 24 январда Қашқадарё вилояти, Косон тумани, “Қорабўйин” маҳалласида яшаган Т.Ғ. ўзига тегишли Nexia-2 русумли автомашинасида уйидан чиқиб кетиб, бедарак йўқолган.\nТранспорт соҳасида 2,5 йилда неча миллиард “растрата” қилингани маълум бўлди\n2019-2020 йиллар ҳамда жорий йилнинг биринчи ярмида транспорт соҳасидаги корхона ва ташкилотларнинг 375 нафар ходими жиноий жавобгарликка тортилган ва уларнинг 358 нафари (95 фоизи) коррупциявий жиноятларни содир этган. Ушбу жиноятлар ортидан 24 млрд маблағ талон-торож қилинган.\n“Минор” масжидига янги имом-хатиб тайинланди\nБугун 21 октябрь Ўзбекистон мусулмонлари идорасида Тошкент шаҳар имом-хатиблари ва имом ноиблари ўртасида йиғилиш бўлиб ўтди.\nЙиғилишда Тошкент шаҳри бош имом-хатиби вазифасига тайинланган Шайх Саййид Раҳматуллоҳ Термизий Юнусобод туманидаги “Минор” жоме масжиди имом-хатиби вазифаси ҳам юклатилди.\nВакцина олган талабаларга чегирма бериш муддати узайтирилди\n2021/2022 ўқув йили учун табақалаштирилган (суперконтракт) тўлов шартнома асосида ўқиш истагини билдирган абитуриентлар учун тўловларни амалга оширишга рухсат этилди. Шунингдек, коронавирусга қарши эмланган талабаларга чегирма бериш муддати узайтирилди.\nТуркияда Ўзбекистон фуқароси ҳибсга олинди. У “шпион”ликда айбланмоқда\nТуркияда ҳарбий ва сиёсий жосуслик, шунингдек чечен мухолифатчиларига ҳужум тайёрлаганликда айбланиб, тўрт россиялик, бир украиналик ва бир Ўзбекистон фуқароси ҳибсга олинди.\nРоссияда “дельта”нинг хавфли тури аниқланди\nРоссияда “дельта” штаммининг мутациялашган тури бўлган AY.4.2 коронавирусининг янги вариантига чалиниш ҳолатлари аниқланди.\nҚирғизистонда сохта олма ичида наркотик олиб ўтаётган ўзбекистонлик ҳайдовчи ушланди\nҚирғизистон пойтахти Бишкекдаги божхона терминалида тезкор ходимлар томонидан қиймати ярим миллион долларлик 10 кгдан ортиқ метамфетамин қўлга олинди.\nЭлчихона АҚШга киришнинг шартини маълум қилди\nЖорий йилнинг 15 октябрида қабул қилинган Оқ уй қарорига кўра, 2021 йил 8 ноябрдан бошлаб АҚШга сафар қилаётган чет эл фуқаролари COVID-19 га қарши тўлиқ эмланганликларининг исботини тақдим этишлари талаб этилади.\nБМТ хавотирда: дунё давлатлари ваъдасини бузмоқда\nИқлим ўзгаришига қарши кураш доирасида иссиқхона газлари чиқиндиларини камайтиришга ваъда берилганига қарамай, кўплаб давлатлар 2030 йилга келиб энергия ресурсларини қазиб олишни икки баробар кўпайтиришни режалаштирмоқда. Инсоният бундай ёндашув билан глобал исишнинг чегараларини 1,5 даража атрофида ушлаб тура олмайди.\nЭрдўған Бухорийга террорчиликка қарши курашда кўмаклашмоқчи\nТуркия Ғарбий Африканинг муҳим давлатларидан бири бўлган Нигерия билан ҳамкорликни янада кучайтиришга тайёр.\nТуркия Президентининг таъкидлашича, Анқара Фатҳуллоҳ Гулен террорчилик ташкилоти (ФЕТО) Нигерияга ҳам хавф солаётгани ҳақида огоҳлантирган.\nПокистондаги заводда йирик портлаш содир бўлди\nБугун, 21 октябрь куни Покистоннинг Панжоб вилояти Лаҳор шаҳридаги ичимликлар заводида йирик портлаш содир бўлди. Портлаш оқибатида камида икки киши ҳалок бўлган, бир киши яраланган.\nЎзбекистонлик дзюдочи 3 йилга дисквалификация қилинди\nДзюдо бўйича Ўзбекистон терма жамоаси аъзоси, Рио-2016 Олимпия ўйинлари совриндори, Осиё ўйинлари ғолиби, Осиё чемпионати кумуш медали ҳамда кўплаб турнирларда ишончли ғалабаларга эришган спортчи Диёрбек Урозбоевдан олинган допинг-синамада тақиқланган модда аниқланди.\nБугун, 21 октябрь куни Ўзбекистон бокс терма жамоасининг 2021 йилдаги энг муҳим иккинчи мусобақа Жаҳон чемпионати учун якуний таркиби расман эълон қилинди.\n“Челси” ҳужумчисиз қолди\nАнглиянинг “Челси” клуби ўзининг асосий 2 ҳужумчисини йўқотди, энди жамоада номинал ҳужумчи йўқ.\nКеча, 20 октябрь куни Чемпионлар Лигаси 3-тури доирасида “Малмьё”га қарши баҳсда лондонликларнинг икки ҳужумчиси Ромелу Лукаку ва Тимо Вернер жароҳат олди.\n15 Январь 22:19 80230\n14 Январь 10:39 76987\n14 Январь 17:30 73874\n15 Январь 22:39 42166\n14 Январь 09:52 34431


hidoyat.uz – “Мовароуннаҳр” нашриётининг сайти - Бой бўлишни истайсизми?\nҲаётда кўпчилик бой бўлишни истайди ва бу мақсадига етиш учун тинмай ҳаракат қилади. Агар бу ҳаракат Аллоҳ кўрсатган ҳалол тарзда бўлса, динимизда унга ҳеч қандай тақиқ йўқ.\nБироқ бугун баъзи одамларнинг ҳамма нарсанинг қадр-қимматини бойлик билан ўлчаб, фойда кетидан қувиши, ҳатто инсонийликдан ҳам воз кечаётганлари ачинарлидир. Айримлар бойликка эга бўлиш учун ўзининг жигарларини чув туширишдан ҳам тап тортмаяптилар. Улар кимларнингдир маслаҳати билан “Бой бўлиш сирлари”, “Фолбинлар башоратлари” каби китобларни топиб ўқишади. Энг ёмони, аёлларнинг мўмай даромад топиш илинжида хорижга кетаётгани ва одам савдоси бозорининг маҳсулотига айланиб қолаётганидир.\nМаълумотларга кўра, одам савдосидан жабрланганлар сони йилига ўртача 2,7 миллион кишини ташкил этмоқда. Одам савдоси бозори даромади жиҳатидан (йиллик даромад 7 миллиард доллар миқдорида баҳоланмоқда) наркотик ва қурол савдосидан кейинги учинчи ўринни эгаллаб келмоқда.\nНега бугун миллатдошларимиз ўз аждодлари минг йиллардан буён тарихнинг энг оғир кунларида ҳам амал қилишган ҳаётий тажрибаларга эмас, сафсаталарга ишонишмоқда? Бу саволнинг жавоби сабрсизликдир. Сабрсизлар ҳамма нарсага осонгина эришмоқчи бўладилар. Ота-боболаримиз не-не синовларни бошидан ўтказмаган, бир бурда нонга муҳтож бўлган пайтларида ҳам сабр-қаноат қилишган.\nАйтайлик, бир хонадонда маълум сабаб билан етишмовчилик бўлса, оила аъзолари бошқа хонадонга чиқиб кетмайди-ку!\nЛекин бойлик ортидан кўп югурган аксарият одамлар юртма-юрт кезиб турмушларида барака, ҳаловат йўқлигидан шикоят қиладилар. Бунга Аллоҳнинг каломи Қуръонда кўрсатиб қўйилган тўғри йўлдан юрмаганлари бош сабабдир. Аллоҳ таоло бундай марҳамат қилади: «Кимки Аллоҳга тақво қилса, У унга (ташвишлардан) чиқиш йўлини (пайдо) қилур. Яна, уни ўзи ўйламаган жойдан ризқлантирур. Кимки Аллоҳга таваккул қилса, бас, (Аллоҳнинг) Ўзи унга кифоя қилар. Албатта, Аллоҳ ўзи (хоҳлаган) ишига етувчидир. Аллоҳ барча нарса учун миқдор (меъёр ва муддатни тайин) қилиб қўйгандир» (Талоқ, 2-3).\nБанда хоҳ ўз юртида бўлсин, хоҳ хорижда бўлсин, Аллоҳ белгилаб қўйган ризққагина эгалик қилади. Айни шу ҳақиқатни ҳар биримиз яхши тушуниб олишимиз даркор. Юртдошларимизнинг хорижга кетишларига ҳам шу ақидага амал қилмасликлари сабаб бўлмоқда. Ота-она дуосини олиб, тинчлик-осойишталикда топган насибасини ўз оила аъзолари билан баҳам кўришга нима етсин? Аллоҳ бундай марҳамат қилади: «Агар улар Аллоҳ ва Расули уларга ато этган нарсага рози бўлиб: “Бизга Аллоҳ кифоя. Бизга, албатта, Аллоҳ ўз фазлидан ато этур ва Расули ҳам. Биз Аллоҳ (розилиги)гагина рағбат қилувчилармиз”, – десалар эди (ўзларига яхши бўлур эди)» (Тавба, 59).\nАбу Ҳурайра (розияллоҳу анҳу) Расулуллоҳ (соллаллоҳу алайҳи ва саллам)дан ривоят қилади: “Бойлик мол-мулкнинг кўплигида эмас. Балки бойлик кўнгил тўқлигидир” (Имом Муслим, Термизий, Ибн Можа ва Аҳмад ривояти).\nАллоҳ таоло берган неъматларга шукр қилиш неъматнинг зиёда бўлишига ва аксинча, неъматга шукр қилмаслик унинг завол топишига олиб келади. Аллоҳ бундай марҳамат қилади: «Яна Раббингиз эълон қилган (бу сўзлар)ни эслангиз: Қасамки, агар (берган неъматларимга) шукр қилсангиз, албатта, (уларни янада) зиёда қилурман. Борди-ю, ношукрчилик қилсангиз, албатта, азобим (ҳам) жуда қаттиқдир» (Иброҳим,7).\nБугун юртимиз тинч, турмушимиз фаровон. Жонажон Ватанда, қадрдон одамларга ҳамкор-ҳамфикрликда, ота-она, фарзандлар билан бирга борига шукр этиб, чиройли тарзда умргузаронлик қилиш, ўғил-қизларини юрт тараққиёти, халқ фаровонлиги йўлида хизматга шай авлод қилиб тарбиялаш ҳақиқий бойликдир.\n1942 марта ўқилган.


Баҳодир Ҳодиев Тошкент давлат иқтисодиёт университетига ректор бўлди\n11:28 / 17.05.2016\nТошкент давлат иқтисодиёт университетига янги ректор тайинланди. Kun.uz сайтининг университетдаги манбаси берган хабарга кўра, Баҳодир Ҳодиев яна университет раҳбарлигига қайтган.\nБаҳодир Ҳодиев 2014 йилнинг апрелидан бошлаб фан, таълим ва маданият масалалари бўйича Ўзбекистон президенти давлат маслаҳатчиси сифатида ишлаган. У бу лавозимда 2013 йилдан бери ишлаб келган, 2015 йилнинг 10 апрелидан Вазирлар Маҳкамаси ҳузуридаги Давлат тест маркази директори этиб тайинланган Жаҳонгир Исмоилов ўрнига тайинланганди.\nҲодиев 2015 йилнинг июлидан Ёшлар сиёсати, таълим, маданият ва спорт масалалари бўйича мажмуа раҳбари ҳамда тегишли равишда бош вазир ўринбосари сифатида иш бошлаганди.\nЭндиликда у 2014 йилнинг апрелидан буён университетга раҳбарлик қилиб келган Болтабоев Махмуджон Рустамовичнинг ўрнини эгаллаган.\nБолтабоев Махмуджон 2014 йилнинг апрелида Алишер Ваҳобов Тошкент давлат иқтисодиёт университети ректорлигидан Ўзбекистон Олий ва ўрта махсус таълим вазирлигига, Баҳодир Ҳодиевнинг ўрнига тайинланганидан кейин унинг ўрнини эгаллаганди.\nҲодиев 2010 йил мартидан 2014 йилнинг апрелигача вазирликка раҳбарлик қилиб келган – вазирликдан аввал Ҳодиев ҳам ТДИУда ректор сифатида ишлаган (2006-2010 йй).\nТошкент Давлат Иқтисодиёт Университети Ўзбекистоннинг иқтисодиёт соҳасидаги мутахассисларни етиштирувчи олий таълим муассасасидир. Ҳозирда олийгоҳда тахминан 7,000 нафар талаба ўқимоқда.\nУниверситет 6та факультет (Иқтисодиёт, Бухгалтерия ҳисоботи ва аудит, Иқтисодиётда ахборот тизимлари, Банк иши, Халқаро туризм, Менежмент) ҳамда 21та кафедрани ўзида жамлаган.


АҚШ Хитой расмийларини разведка маълумотлари билан алмашувни кенгайтиришга чақиришди.\nВашингтоннинг фикрига кўра, бундай қадам терроризм билан курашни анча енгиллаштирган бўларди.\nГонконгга ташриф билан борган АҚШ тинч океани флоти қўмондони адмирал Деннис Блэрнинг сўзларига кўра, Хитой Филлиппин, Малайзия ва Сингапурдан фарқли ўлароқ, минтақада содир бўлгаётган ҳодисаларга оид маълумотлар билан алмашишдан ўзини тийишга харакат қилмоқда.\nБунга жавобан Хитой ташқи ишлар вазирлиги Пекин хорижий давлатлар билан терроризмга қарши кураш борасида фаол ҳамкорлик қилаётганини эълон қилди. Баёнотда ўтган куздан буён ал-Қаида террорчиларининг Хитой ҳудудларига ўтишларининг\nолдини олиш мақсадида Покистон билан чегараларини қўриқлаш ишлари жиддий равишда кучайтирилгани қайд этилган.


Инҳа университети талабалари Жанубий Кореядаги математика фестивалида иштирок этишди\n20:06 / 29.09.2016\nТошкент шаҳридаги Инҳа университети(IUT)нинг талабалари Жанубий Кореянинг Чеджу вилоятида ўтказилган математика фестивалида Ўзбекистон вакили сифатида иштирок этишди.\nIUT талабалари Муҳриддин Исмоилов ва Улуғбек Абдуллаев фестивалда “Ўзбекистонда математика маданияти” (Math Culture of Uzbekistan) номли махсус стенд билан қатнашишди. Мазкур стенд ўтган ўқув йилида IUTда дарс берган профессор Парк Жинам томонидан тайёрланган эди.\nИнҳа университети сайтида маълум қилинишича, профессор Парк Жинам Ўзбекистоннинг математика соҳасидаги бой меросининг катта мухлиси ҳисобланади. Ўзбекистонда ишлаган даврида у архитектура бинолари ва уларнинг қурилиш услубларини диққат билан ўрганди. Мазкур биноларни қурган ва безатган усталар турли математик ва геометрик шакллардан фойдаланишган. Шунингдек, профессор Парк 2016-йилнинг январь ойида катта муваффақият билан ўтказилган “Ажойиб математика” фестивалининг ташаббускорларидан бири эди.\nҚайд этиб ўтиш керакки, Муҳриддин Исмоилов ва Улуғбек Абдуллаев ўқишдаги аъло баҳолари ҳамда “Ажойиб математика” фестивалида кўнгиллилар сифатида қатнашиб, Чеджу вилоятида ташкил этиладиган тадбирда иштирок этиш ҳуқуқини қўлга киритишган эди.\nIUT талабалари Ўзбекистондаги тарихий ва замонавий биноларнинг суратларини тайёрлашди. Шунингдек, биноларнинг тарихи ва геометрик шакллар тўғрисида маълумотлар тақдим этилди.\nУлуғбек Абдуллаев қайд этди: “Фестиваль юқори савияда ўтди. Унда турли мавзуларни қамраб олган кўпгина стендлар тақдим этилди. Бизнинг стенд барчада катта қизиқиш уйғотди, буни стендимиз олдида тўпланган мухлислардан ҳам билиб олса бўлардик. Уларнинг орасида ўқитувчи ва профессорлар, талабалар, кўнгиллилар, математика ишқибозлари ва бошқалар бор эди. Улар стендимизда тақдим этилган Ўзбекистоннинг маданий меросига катта қизиқиш билдиришди”.\n“Мазкур фестивалда қатнашганим жудаям фойдали бўлди. Бу ерда янги инсонлар билан танишдим ва кўпгина дўстлар орттирдим. Шунингдек, математика бўйича ўз билимимни, муомала маданиятимни яхшилаб, дунёқарашимни кенгайтириб олдим. Мана шундай ихтирочилик ва ижодкорлик фестивалида қатнашиш имкониятини яратиб бергани учун IUTга ўз миннатдорчилигимни билдираман”, - деди Абдуллаев.


Мусибат хам неъматдир… – КУН УЗ\nГлавная / Маданият / Мусибат хам неъматдир…\nМусибат хам неъматдир…\n14.12.2017\tМаданият Comments Off on Мусибат хам неъматдир… 120 Показы\nБир дустимиз автомашиналар таъмирлайдиган устахонада ишлайди. Бир куни иш устида арзимас нарсага газаб килиб, асаби бузилиб турганида “Тико” уловининг хайдовчиси уста дустимга шундай дебди:\n– “Эх уста, куйинг арзимаган нарса учун бесабр булманг. Бундай килишингиз сизга ярашмайди. Мен уз бошимдан утказган бир вокеани сизга айтиб берай. Аллох менга яхши иш берди, оила курдим, фарзандли булдим, ишим кундан кунга купайиб, топишим хам шунга яраша булди. Хаёлимда бойлигим ошаётганини куриб гуё килаётган ишларим яратганга хам ёкаётгандек булиб туюларди. Ошна огайниларим атрофимда гирди капалак. Янги уйларни курдим. “Infiniti” каби шахарнинг энг олди автомашиналаридан миндим. Хар куни улфатлар билан айшу – ишрат. Уйда деярли овкатланмасдим.\nНима булдию ишларим оркага кетди. Миниб турган машинам олинган кредит хаккига мусодара килинди. Юриб турган корхонам тез кунда зарарга кириб, хатто яшаб турган уйим хам карзларим хисобига утказилди. Мен эса уша куниёк хамма нарсадан воз кечиб, ёлгиз узим чет – элга чикиб кетдим. Икки йилга якин четда юриб, бу ерда мен хакимда булаётган гап сузлардан хабардор булиб турдим. Ватандан йирокда, якинларимни кумсаб, рухий азоб чекдим. Оила аъзоларим бирор лахза хам куз олдимдан кетмасди. Ота – онам, оилам, кариндошларимни каттик согиндим. Мусофир юртда утмишда килган хатоларимни эслаб, кечалари йиглаб тавба килдим. Намозга кирдим. Ибодат киларканман калбим хотиржамликни хис кила бошлади. Сунгра Аллохга таваккал килиб Тошкентга келдим. Килган килмишларимга нисбатан давлатимиз мени авф этди. Факат жарима тулашим керак эди холос. Улфатларим эса ахволимни куриб узларини олиб кочишди. Хаммасини тушиниб етдим. Умидимни яратганга богладим. Халол пул топиш максадида мана шу “Тико” машинасини ижарага олдим. Секин – аста карзларимдан кутулдим. Хозир оилам билан бир уйда ижарада яшайман. Фарзандларим билан бирга бир дастурхон тепасида утириш кандай марокли эканлигини билсангиз эди. Шу холатимдан мамнунман, хотиржамман, чунки таним сог, халол касб килиб, рузгор тебратяпман, энг асосийси беш махал намозимни канда килмаяпман, кулимдан келганича ота – онамнинг хизматларини килиб дуоларини оляпман. Мен “мусибат” деб билган бу синов мен учун “мусибат” булиб эмас, балки Яратганнинг “неъмати” булиб келди.”\nХа!.. Хаётимиз давомида шу каби вокеларга куп бора дуч келамиз. Баъзида кузимизга чиройли, фойдали булиб куринган иш аслида балои офат, ёмонлик булиб чикади. Баъзида эса биз ёктирмаган, ёмон деб билган мусибат, окибатда биз учун манфаатли, хайрли, хакикий маънодаги неъмат булиб чикади.\nИслом динида бунга куйидагича жавоб бор. Аллох таъоло “Бакара” сурасининг 216-оятда шундай мархамат килади:\n“…Шоятки, ёктирмаган нарсангиз сиз учун яхши булса. Ва шоятки, ёктирган нарсангиз сиз учун ёмон булса. Аллох биладир сиз билмассиз.”\nИнсоннинг табиати азалдан машаккатни, кийинчиликни хуш курмайди. Лекин ислом дини одамларга ёкадиган эмас, балки уларга фойдали буладиган, икки дунёда хам бахт – саодат келтирадиган амалларни таклиф килади.\nСахоба розияллоху анхумлар айтадиларки: “Биз кийинчилик синовига учраганимизда сабр килдик, аммо осонлик синовига учраганимизда сабр кила олмадик” дедилар.\nШунинг учун хам, Аллох таъоло бандаларини молу дунё, ахли аёл ва болалар фитнасидан эхтиёт булишга чакирган.\nАйтиш керакки, энг яхши одам мазкур дунё матохларига берилиб кетишдан узини тийиб, сабр килган кишидир. Чунки у, дунё матохидан ута хурсанд булиб кетмайди, уларга ружуъ куймайди, маишатпарастликка берилмайди, кунгилхушлик кетидан кувмайди, хавои нафси иштаха килган нарсаларда сабр килади.\nРивоят килинишича, икки фаришта ердаги зиммасига юклатилган вазифаларини бажариб юкорига кутарилар экан, туртинчи осмонда бир бирига йуликиб бири иккинчисидан сураркан: “Кандай ишга буюрилдинг”? У: “Мен шундай бир ишга буюрилдимки, шу вактгача бундай ажабланарли ишни курмаганман”, деб жавоб киларкан, – “Хозир солих, яхши бир одам вафот топди. Улими олдидан чанкок босди ва унинг фарзанди унга бир идишда сув тутди. Аллох менга буюрдики бориб сув тутказган кишини кулини туртворгин, сув тукилсин деди. Мен бориб унинг кулидаги сувни тукдириб юбордим. Натижада улаётган солих банда сувни ичаолмай дунёдан куз юмди. Чунки бу банданинг кечирилмай колган биргина гунохи колган эди. Улими олдидан чанкок азоби унинг гунохига каффорот булиб кечирилди ва роббиси хузурига бегунох булиб кетди.\nИккинчи фаришта хам: “Мен хам ажабланарли бир ишга буюрилдимки шу кунга кадар бунчалик ишни гувохи булмаганман. Хозир Аллох таъоло бир нокобил бир яхудийни жонини олиш арафасида, унинг эса улимидан хабари йук, лекин унинг кунгли бир балик ейишни тусаяпди. У баликни олиб келиш учун хозир одамларини дарёга жунатди. Менга Аллох таоло томонидан буюрилган вазифам, улар ташлаган турига айнан у хохлаётган баликни хайдаб келиб илинтириш булди. У банда кунгли тусаб турган баликни ейиши билан оламдан куз юмди ва унинг бу дунёда килган биргина яхши амали бор эди, бу яхши амали эвазига мана шу дунёда кунгли тусаган балигини рохат билан ейишлиги сабабидан охиратдаги бериладиган мукофотдан насибаси буткил киркилиб Роббисига йуликди” деди.\nХазрат Умар Р.А. нинг хузурларига бир идишда асал солинган ширин сув келтирилди. Хазрат Умар Р.А. сувни кулларига олиб: “Бу берилган сув Роббим томонидан хаётда килган яхшилигимни эвазига берилмаяптимикин? Бу билан Аллох таъоло охиратдаги берадиган мукофотини шу дунёдаёк бериб охиратдаги насибамнидан махрум килмаётганмикин? деб, уша сувни ичишдан бош тортган эканлар.\nБарчамиз икки дунё саодатини умид килган бандалармиз. Бу хаётимизда бирор бир кийинчилик келса етса сабр килиб, яхшилик неъмати келса шукр килишимизда, Аллох таолонинг биз учун такдир килган кисматига рози булганлигимизда намоён булади. Аллох таоло барчамизни мусибатларга сабр килувчилардан килсин.\n“Муйи Муборак” жомеъ масжиди имом хатиби\nПред. 60 млрд доллар. Disney жуда йирик ва кутилмаган харидга якин\nСледующая Ота – онага ок булиш…\nУзбекистонда Энергетика вазирлиги иш бошлайди. Унга вазир хам тайинланди\nАБДУЛЛА КОДИРИЙ (1894 -1938)\nТУРСУНБОЙ АДАШБОЕВ (1939)


ЎзА - Гулистонлик пиллакорлар – зафар маррасида\nГулистонлик пиллакорлар – зафар маррасида\nГулистон тумани пиллакорлари Сирдарё вилоятида биринчи бўлиб давлатга 87 тоннадан ортиқ сифатли хом ашё топшириб, амалдаги режани ортиғи билан бажарди.\n«Эришилган ғалабанинг асосий сабаби Муҳтарам Президентимиз томонидан пиллакорлар учун яратилаётиб берилган шарт-шароит, ғамхўрлик ва эътибор натижаси туфайлидир», дейилади вилоят ҳокими номига туман ҳокими томонидан йўлланган зафарномада.\nЖорий мавсум давомида туман бўйича 1 минг 120 та хонадонда ипак қурти парваришланиб 952 нафар фаол аёллар мавсумий меҳнат билан банд бўлди. Ҳар бир пиллакорга 1 йиллик меҳнат стажи ёзилиб, туман бандликка кўмаклашиш маркази томонидан ижтимоий муҳтож оилаларга моддий ёрдам сифатида қўшимча ҳар бир қутисига 700 минг сўмдан иш ҳақи тўланди.\nТуманнинг «кумуш тола» хирмонини барпо этишда «Орол неъматлари», «Лобар орзуси», «Абдуназар ота туҳфаси» каби фермер хўжаликлари пиллакорларининг меҳнатлари алоҳида таҳсинга лойиқ. Тумандаги Янги ҳаёт, Пахтаобод, Саховат, Нурли йўл, Боёвут, Боғишамол, Ўзбекистон сув истеъмолчилари уюшмалари фермерлари алоҳида ўрнак кўрсатиб, туманда биринчилардан бўлиб шартнома режаларини ортиғи билан бажарди.\n– Ипак қуртини парваришлаш жараёнида пиллакорларга жами 50 тонна ун, 4,2 тонна ўсимлик ёғи ва 1 миллиард 210 миллион сўм иш ҳақи ўз вақтида нақд пулда тарқатилди, – дейди туман ҳокими Ш.Ғафуров. – Туманимиз пиллакорлари ҳали қимматбаҳо хом ашё топшириш ишларини давом эттирмоқда. Мавсум якунига қадар, гулистонлик қимматбаҳо ипак толаси ижодкорлари яна, қўшимча равишда 1,2 тонна пилла топшириш ниятида эканини маълум қилиш, мен учун қувончлидир.\nШу билан бирга ғалла ўрим-йиғимини уюшқоқлик билан ўтказиб, ғўза парваришидаги барча агротехник тадбирларни ўз муддатида ва сифатли олиб бораяпмиз. Ғалла ва пахта ишлаб чиқаришдаги ўз олдимизга қўйган режаларни ҳам ортиғи билан бажариб, эл-юрт олдида юзимиз ёруғ бўлишига ишончим комил.


Миср: «Самолёт ҳалокати учун тўлов жавобгарликни тан олишни англатмайди» | Azon.uz - Ахборот-таҳлилий портал\n1290 21:30 17.09.2021\nМаълумки, 2015 йил 31 октябрда Мисрнинг Синай ярим оролида Шарм-аш-Шайхдан Санкт-Петербургга учаётган Россиянинг «Когалимавиа» компанияси самолёти ҳалокатга учраган эди.\nСамолёт бортида 217 йўловчи ва 7 экипаж аъзоси бўлган, уларнинг барчаси ҳалок бўлган. ФСБ воқеани террористик ҳужум деб баҳолагандан сўнг, икки давлат ўртасида ҳаво қатнови бутунлай тўхтатилган эди. 2018 йил январь ойида Россия Президенти Владимир Путин Қоҳирага мунтазам ҳаво қатновини тиклаш тўғрисида фармонни имзолади ва шу йилнинг 8 июлида Россия авиакомпанияларининг Миср курортларига парвозларини тақиқлаш ҳақидаги 2015 йилги фармонни бекор қилди.\nБироқ Россия Федерацияси ва Миср ўртасида 2015 йилда Синай ярим оролидаги ҳалокатда ҳалок бўлганларнинг қариндошларига компенсация тўлаш тўғрисидаги келишувлар Мисрнинг қонуний жавобгарлигини тан олишни англатмайди, деган бугун келишувларга алоқадор мисрлик манба ТАСС агентлигига берган интервьюсида.\n«Ҳалок бўлганларнинг оилаларига товон пули тўлаш тўғрисидаги келишув Миср ҳукумати табиий офат учун автоматик тарзда қонуний жавобгарликни ўз зиммасига олади дегани эмас», - деган у.\n«Ҳалокат сабабларини аниқлаш учун Россия томони билан келишилган ҳолда тергов давом этмоқда». Агентлик суҳбатдошининг сўзларига кўра, «Россия томони билан 2015 йил октябрь ойида Синайда ҳалокатга учраган рус лайнерининг қурбонлари оилаларига товон пули тўлаш тўғрисида келишувга эришилган, аммо ҳозирча бу дастлабки қадамлардир».\nМанба, шунингдек, Қоҳирада «улар келишилган миқдорда тўловларни амалга оширишга тайёрлигини» маълум қилган. «Улар сайёҳлик компаниялари, Миср туризм палаталари федерацияси ва туризмни ривожлантиришни қўллаб-қувватловчи махсус жамғармалар ёрдамида ишлаб чиқарилиши режалаштирилган», деган у.\nПайшанба куни Россия Ташқи ишлар вазирлиги матбуот котиби Мария Захарова Россия ва Миср самолёт ҳалокатида ҳалок бўлганларнинг қариндошларига тўловлар масаласида музокараларда келишувга эришганини айтди. Унинг сўзларига кўра, ҳозирда тўловларни амалга ошириш тартибининг аниқ тафсилотлари ишлаб чиқилмоқда. У «тегишли битимлар тўғридан-тўғри Миср сайёҳлик компаниялари вакиллари ва ўлган россияликларнинг қариндошлари ўртасида келишилади» деган умидини билдирган. Россия томони бунга ҳар томонлама ҳисса қўшишда давом этади, дея қўшимча қилади Захарова.\nМиср самолёт ҳалокат тўлов жавобгарлик Махсус\n423 11:25 27.05.2022\n1672 10:06 23.04.2022